АНДИЖОНДАГИ МАСЖИД АУКЦИОНДА СОТИЛАДИМИ ЁКИ ЙЎҚ? – Дарё уз Янгиликлар\nГлавная / Маданият / АНДИЖОНДАГИ МАСЖИД АУКЦИОНДА СОТИЛАДИМИ ЁКИ ЙЎҚ?\nAkbar 20.05.2019\tМаданият Comments Off on АНДИЖОНДАГИ МАСЖИД АУКЦИОНДА СОТИЛАДИМИ ЁКИ ЙЎҚ? 188 Показы\nСўнгги бир ой давомида Андижон шаҳри «Тахтакўприк» маҳалласидаги мадраса биноси ҳақидаги хабарлар интернетда шов-шувларга сабаб бўлмоқда.\nИжтимоий тармоқларда айланаётган хабарларда Дўстлик кўчасида жойлашган мадраса комплекси ётоқхонага айлантирилган бўлсада, у ерда яшаётган кишиларга шароит йўқлиги, маҳалла аҳолиси мазкур бинони масжид қилиб қайтаришларини сўраётгани ҳақида айтилади.\nКуни кеча эса бино аукцион орқали савдога қўйилгани маълум бўлди.\nМана энди барчада, «Хўш, бино нега аукцион орқали сотиляпти?», деган савол пайдо бўлгани аниқ.\nKun.uz узоқ йиллардан бери «қўлма-қўл» бўлиб келаётган бино билан боғлиқ можароли ҳолатларга ойдинлик киритишга ҳаракат қилди. Масала бўйича мутасадди ташкилотларга мурожаат қилингач, бинолар комплексидаги муаммоли ҳолат орқасидан «бир даста ҳужжатлар йиғиндиси» тўпланди. Мақолада тўпланган ҳужжатлар ҳақида батафсил тўхталмай, уларни қисқача мазмунда ҳавола қилиб ўтамиз.\nАслида масжид ёки мадраса учун ният қилиб қурилган бинони ўзлаштириш ёки сотувга қўйиш яхши оилада тарбия топган инсон учун жуда қийин масала.\nМуҳаммад Содиқ Муҳаммад Юсуф шайх ҳазратлари шу муаммо борасида савол сўрашганда, масжид сотилмайди, аммо шариатдан бехабарлар сотиб олиб, вақф ерни ўзлаштириши олдини олиш учун ихлосли мусулмонлардан кимдир уни сотиб олсин ва масжид учун сақлаб турсин, вақти келиб, имкон бўлиши билан яна масжид тасарруфига беради, деган эдилар.\n«Тахтакўприк» маҳалласидаги мазкур иншоот мадраса ёки масжид сифатида рўйхатдан ўтмагач, Андижон шаҳар ҳокимининг 2009 йил 10 апрель кунги 169-К-сонли қарорига асосан, «Муқаддас зиёрат сафари» МЧЖ тасарруфига ўтказиб берилган. Лекин, «Муқаддас зиёрат сафари» МЧЖ ўз фаолиятини тўхтатганидан кейин шаҳар ҳокимининг 2011 йил 20 сентябрь кунги 658-К-сонли қарорига биноан, мақсадли фойдаланилмаётган мазкур бино-иншоотлар маҳаллий кенгаш ихтиёрига қайтариб олинган. Шуни айтиш жозки, бино-иншоотлар 3016,86 кв.м. ер майдонида жойлашган бўлиб, умумий қурилиш майдони 1931,86 кв.м.ни, умумий фойдаланиш майдони эса 1716,24 кв.м.ни ташкил этади.\nОрадан қарийб тўрт йил ўтгач, яъни 2015 йил 25 апрель куни шаҳар ҳокимининг 222-К-сонли қарорига асосан, бино-иншоотлар шаҳар ҳокимлиги ҳузуридаги инфратузилма мулкларини бошқариш маркази ДУК балансига ўтказилиб, давлат мулки сифатида 2018 йил 2 февраль куни 2747 тартиб рақами билан рўйхатга олинди.\nУшбу жойнинг бир қисмига кам таъминланган ва турар жойга муҳтож бўлган 27та оила жойлаштирилган, биринчи қаватдаги 265,44 кв.метрли хонадан (хонақоҳ) эса вилоят маданият ва спорт ишлари бошқармаси кийим-кечак омборхонаси сифатида фойдаланиб келган.\n2018 йил 11 февраль куни Андижон шаҳар ҳокимлигида ўтказилган йиғилишда тадбиркорлик масалалари бўйича мурожаатларни ҳал этиш юзасидан чора-тадбирлар режаси тайёрланган. Шу режада Андижон шаҳридаги «Eldaz Design» МЧЖ томонидан ташкил этилаётган безак материаллар (сузиш комплекси учун мозаика) ишлаб чиқариш лойиҳасига кредит ажратиш масаласида амалий ёрдам кўрсатиш белгиланади. Бунга Марказий банк вилоят бош бошқармаси, АТ «Алоқабанк» вилоят филиали ҳамда шаҳар ҳокимлиги масъул эканлиги кўрсатиб ўтилган.\n«Андижон эксперт баҳолаш консалтинг» МЧЖ директори Х.Нуриддинов имзо чеккан ҳужжатда айтилишича, 2018 йил 5 март куни тузилган №08/03-сонли «Мол-мулкларни баҳолаш хизматини кўрсатиш тўғрисида»ги шартномага асосан баҳолаш ишлари амалга оширилади. Ҳисоб-китоб натижаларига кўра, бино-иншоотларнинг баҳолаш санасига аниқланган қиймати 1 651 775 108,0 (бир миллиард олти юз эллик бир миллион етти юз етмиш беш минг бир юз саккиз) сўмни ташкил этган.\n«Eldaz Design» МЧЖ раҳбари Х.Улуғбабаев 2018 йил 16 март куни АТ «Алоқабанк» Андижон филиали бошлиғи Ў.Жололовга кредит олиш мақсадида ариза билан мурожаат қилган. Аризада у банк филиали бошлиғидан хом ашё сотиб олишга айланма маблағ учун 1 150 000 000 (бир миллиард бир юз эллик миллион) сўм миқдорида кредит маблағи ажратишини сўраган. Кредит таъминоти хусусида қуйидагиларни баён қилган: «Кредит таъминоти сифатида «Eldaz Design»МЧЖга тегишли шиша кошин ишлаб чиқариш ускуналари гарови ва Андижон шаҳар ҳокимлиги ҳузуридаги инфратузилма мулкларини бошқариш маркази ДУКга тегишли Ҳаж ва Умра сафарига борувчиларга хизмат кўрсатиш маркази бино ва иншоотлари гаровини тақдим этамиз. Кредит тани ва фоизларининг ўз вақтида тўланишини кафолатлаймиз».\n2018 йил 16 март куни гаров объектини аукцион савдоларига чиқаришда бошланғич баҳосининг келишув далолатномаси тузилган. АТ «Алоқабанк» шаҳар филиалидан Ў.Жололов, А.Ўрунбоев, А.Сотволдиев, шунингдек, «Eldaz Design» МЧЖ раҳбари Х.Улуғбабаев, Андижон шаҳар ҳокимлиги ҳузуридаги инфратузилма мулкларини бошқариш маркази ДУК раҳбари вазифасини бажарувчи Д.Халиқов имзо чеккан мазкур далолатномада «Eldaz Design» МЧЖ томонидан АТ «Алоқабанк» Андижон филиалидан олинаётган кредит маблағига гаров сифатида қўйилаётган мулклар нархи келишилгани айтиб ўтилган.\nЖумладан, унда шундай дейилади: «Андижон шаҳар ҳокимлиги ҳузуридаги инфратузилма мулкларини бошқариш маркази ДУКга тегишли, Андижон шаҳар «Дўстлик» кўчаси 7-уйда жойлашган фойдаланиш майдони 1 716,24 кв.м., қурилиш майдони 1 931,86 кв.м. бўлган Ҳаж ва Умра сафарига борувчиларга хизмат кўрсатиш маркази бино ва иншоотлари кўрикдан ўтказилди. Андижон вилояти «Ер тузиш ва кўчмас мулк кадастри» давлат корхонаси шаҳар филиали томонидан 2018 йил 6 март куни берилган 04/364-сонли маълумотномага асосан бино ва иншоотларнинг инвентар қиймати 172 427 717 сўм бўлиб, «Андижон эксперт баҳолаш консалтинг» МЧЖ томонидан 2018 йил 6 март кунги №08/03-сонли баҳолаш ҳисоботига асосан кўчмас мулк 1 651 775 108 (бир миллиард олти юз эллик бир миллион етти юз етмиш беш минг бир юз саккиз) сўмга баҳоланган.\nБанк ходимлари ва мулк эгаси томонидан бозор ҳолатидан келиб чиқиб, ушбу мулк 767 500 000 сўмга баҳоланди…\nБанк ажратилган кредитни гаров ҳисобидан қоплаш ҳолатида гаровга қўйилган мулкларни ушбу далолатномада келишилган нархда сотиб олиш ва балансга қабул қилиш мажбуриятини олмайди».\nАТ «Алоқабанк» Андижон филиали кредит комиссиясининг 2018 йил 16 март куни ўтказган йиғилишида «Eldaz Design» МЧЖга хом ашё сотиб олишга айланма маблағ тўлдириш учун 18 ой муддатга, 3 ой имтиёзли давр белгилаб, йиллик 20 фоизлик устама тўлаш шарти билан 1 150 000 000 (бир миллиард бир юз эллик миллион) миқдорида кредит маблағи ажратиш масаласи кўриб чиқилган. Кун тартибига қўйилган масала атрофлича муҳокама қилиниб, комиссия «Eldaz Design» МЧЖга кредит ажратиш ҳақида қарор қабул қилган. Кредит таъминоти сифатида «Eldaz Design» МЧЖга тегишли шиша кошин ишлаб чиқариш ускуналари ва Андижон шаҳар ҳокимлиги ҳузуридаги инфратузилма мулкларини бошқариш маркази ДУКга тегишли «Тахтакўприк»даги бино ва иншотлар гарови қабул қилинган.\nШу тариқа, АТ «Алоқабанк» филиали ва «Eldaz Design» МЧЖ ўртасида 215-сонли кредит шартномаси имзоланди. Бу шартнома нотариал идорада 3-74-реестр рақами билан қайд этилган.\nШартномага асосан, «Eldaz Design» МЧЖга 18 ой муддатга 1 150 000 000 (бир миллиард бир юз эллик миллион) сўм миқдорида кредит ажратилган.\n2018 йил 14 июнь куни АТ «Алоқабанк» Андижон филиали ва «Eldaz Design» МЧЖ раҳбарлари ўртасида қўшимча келишув битими тузилиб, унга кўра, кредит шартномасининг 2-бандига (кредитни қайтариш жадвалига) ўзгартириш киритди ва кредит танини 2018 йил 20 октябрь кунидан сўндириш бошланиши белгилади.\nКўриб турганингиздек, ҳамманинг кўз ўнгида қурилган бино шаҳар ҳокимлигидан ДУКга ўтиб, мутасаддиларни ишлаб чиқариши орқали кредитни тўлай олишига ишонтирган тадбиркорга гаров сифатида қўйиб берилди.\nТадбиркор кредитни тўлай олмади…\nБироқ «Eldaz Design» МЧЖ тўлов муддатларини бузиб, кредит шартномаси бўйича мажбуриятларини бажармаган. Натижада, 2018 йил декабрь ойи ҳолатига қарздорнинг кредит шартномасига кўра кредит танидан 1 116 761 151,55 сўм, муддати ўтган фоизлардан 53 295 349,67 сўм, ҳисобланган пенясидан 2 324 473,23 сўм миқдорида қарздорлиги юзага келган. АТ «Алоқабанк» Андижон филиали маъмурияти кредит шартномаси шартлари қўпол равишда бузилгани учун 2018 йил октябрь ва ноябрь ойларида қарздорга талабнома юборган ва мажбуриятлар гаровдаги мулкка қаратилиши ҳақида огоҳлантирган. Лекин қарздор томонидан бу талабнома оқибатсиз қолдирилган. Шу боис АТ «Алоқабанк» Андижон филиали вилоят иқтисодий судига даъво аризаси билан мурожаат қилган.\nСуд бу даъво аризасини 2019 йил январь ойида кўриб чиққан ва шу кунги ҳолатга қарздорнинг муддати келмаган кредит танидан 766 666 668 сўм, муддати ўтган кредит қарзидан 95 833 333 сўм, ҳисобланган пенясидан 14 041 650,31 сўм қарзи мавжудлигини қайд этган.\nАндижон туманлараро иқтисодий суди судья Р.Г.Асқаров раислигида мазкур масалани кўриб чиққач, 2018 йил 24 январь куни «Eldaz Design» МЧЖ ҳамда қўшимча жавобгар – Андижон шаҳар ҳокимлиги ҳузуридаги инфратузилма мулкларини бошқариш маркази ДУК ҳисобидан АТ «Алоқабанк» фойдасига муддати келмаган 766 666 668 сўм кредит тани, тўлов муддати ўтган 95 833 333 сўм кредит қарзи, ҳисобланган 14 041 650,31 сўм фоиз, 287 499,99 сўм пеня ҳамда 16 218 сўм почта харажати ундириш ҳақида ҳал қилув қарорини чиқарди. Шунингдек, ундирув «Eldaz Design» МЧЖ томонидан гаровга қўйилган ишлаб чиқариш ускуналари ва бино-иншоотларга қаратилиши кўрсатиб ўтилди. Гаровга қўйилган ишлаб чиқариш ускуналарининг бошланғич сотув баҳоси гаров шартномасига асосан 670 000 000 сўм деб белгиланди. Андижон шаҳар ҳокимлиги ҳузуридаги инфратузилма мулкларини бошқариш маркази ДУКга тегишли бино-иншоотларнинг бошланғич сотув баҳоси эса гаров шартномасига биноан 767 500 000 сўм этиб белгилаб қўйилди. Суднинг ҳал қилув қарори 2019 йил 25 февралдан қонуний кучга кирди.\nШуни таъкидлаш лозимки, Ўзбекистон Республикаси «Гаров тўғрисида»ги Қонунининг 26-моддасига биноан, гаровга олувчининг (кредиторнинг) талабларини қондириш учун ундирувни қарздор гаров билан таъминланган мажбуриятни ўзи жавобгар бўлган вазиятларда бажармаган тақдирда ёки лозим даражада бажармаганда гаровга қўйилган мол-мулкка қаратиш мумкин. Мазкур Қонуннинг 27-моддасига кўра, гаровга олувчининг (кредиторнинг) талаблари гаровга қўйилган кўчмас мол-мулк қийматидан суднинг қарорига мувофиқ қондирилади.\nШунингдек, «Гаров тўғрисида»ги Қонуннинг 28-моддасида мазкур Қонуннинг 26-модасига мувофиқ, ундирув қаратилган гаровдаги мол-мулкни реализация қилиш (сотиш) қонун ҳужжатларида белгиланган тартибда ким ошди савдосида сотиш орқали амалга оширилади.\nБу жараёнда банк мавжуд қонун ва қоидалар асосида иш кўргани кўриниб турибди.\nБундан икки ҳафта олдин Андижон вилоят ҳокими Шуҳратбек Абдураҳмонов собиқ масжид биносида яшаб келган оилалар аъзоларини қабул қилди. 19 оилага 2 сотихли янги уй-жойлар ажратиладиган бўлди, яна 8 оилани эса Андижон шаҳридаги бўш турган квартираларга кўчириб ўтказишди.\nШунингдек, вилоят ҳокими куни-кеча «Алоқабанк»нинг Андижон филиали раҳбари Ғ.Юсупов, Андижон шаҳар ҳокими Д.Раҳматуллаев, «Eldaz Design» МЧЖ раҳбари Х.Улуғбабаевни йиғиб, аукционга қўйилган мадраса биноси масаласи бўйича кичик йиғилиш ўтказди.\nУнда вилоят ҳокими аҳоли вакиллари томонидан «Тахтакўприк» маҳалласидаги иншоотларни аукцион савдодан олиш ва ундан мақсадли фойдаланиш бўйича мурожаатлар кўплаб тушганини айтиб, ўз вақтида айрим мутасаддиларнинг ўз вазифасига лоқайдлик билан қарагани оқибатида мадраса иншооти аукцион савдога чиқиб кетгани, мазкур ҳолат бўйича вилоят прокуратураси текшириш бошлаши ҳақида маълумот берди. Йиғилганлар билан муаммоли ҳолатни ечимини топишга уринди.\n«Алоқабанк» раҳбари, «Eldaz Design» МЧЖ томонидан муддати ўтган қарздорликни тўлаб, қолган муддати ўтган қарздорликни жадвал асосида тўлаш ҳақидаги ёзма хатидан сўнг муаммо кўриб чиқилишини билдирди. «Eldaz Design» раҳбари ваъдасига кўра қарздорлик 20 май куни тўла қопланиши лозим.\nШу ҳафтада Андижондаги «мадраса воқеаси» қандай якун топиши маълум бўлади.\nҲурматли мутасаддиларимиз ким томонидан қурилиб, бунёд этилгани эмас, балки шаҳар марказидаги маҳалла ўртасида қад кўтариб халқ мулкига айланиб бўлган бино тақдирига бефарқ бўлмай, ҳар бир қарорни минг ўлчаб чиқаришлари кераклиги бўйича хулоса чиқарсалар бўлар эди.\nИмом Марғиноний роҳимаҳуллоҳ «Ҳидоя» асарида шундай ёзадилар: «Ким ўз ерини масжидга айлантирса, кейин у ушбу тасарруфидан қайтолмайди, уни сота олмайди, мерос қилиб қолдиролмайди. Чунки масжидга айлантирилган ер бандаларнинг мулкиятидан чиқади ва холис Аллоҳ таолонинг мулкига айланади.\nЎзи аслида барча мулк Аллоҳ таолоникидир. Бандаликка оид мулк ҳаққи соқит бўлса, у мулк ўз аслиятига қайтади. Энди банда ўша мулкнинг тасарруфидан кесилади. Худди қул озод қилиш масаласи каби.\nАгар масжиднинг атрофи харобага айланиб, масжидга эҳтиёж қолмаса ҳам, Абу Юсуф роҳимаҳуллоҳнинг наздида ўша ер масжидлигича қолаверади. Чунки у ерда бандалик мулки соқит бўлган. Энди бу мулкни банда мулкига айлантириб бўлмайди»… «Ҳидоя маъал Фатҳил Қодийр» 5/446.\nВилоят ҳокими айни пайтда мазкур бино муаммоси бўйича «Алоқабанк» АТ мутасаддилари билан музокараларни бошлаган. Насиб қилса, тез кунларда бино масжид сифатида фаолиятини давом эттиради.\nВоқеалар ривожи қандай кечишини кузатиб борамиз.\nПред. Аёллар ами қанақа\nСледующая Мактабларда «Сўнгги қўнғироқ» фақатгина 1- ва 11-синфлар иштирокида 1 соат давомида ўтказилади


Ижтимоий тармоқларда тарк этишингиз лозим бўлган ўнта одат - 2 Октября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Октябрь » 2 » Ижтимоий тармоқларда тарк этишингиз лозим бўлган ўнта одат\nИжтимоий тармоқларда тарк этишингиз лозим бўлган ўнта одат\nWise Bread нашри киши ижтимоий тармоқларда ўзига нисбатан салбий таассурот уйғотиши мумкин бўлган одатларни эълон қилган. Гарчи у асосан ўттиз ёш атрофидаги кишиларга мўлжалланган бўлса-да, кўпчилигимизга керак бўлади, деган фикрда, қисқартириб ўгирган ҳолда эътиборингизга ҳавола этмоқдамиз.\nИжтимоий тармоқдаги саҳифангиз – кўнглингизга келган нарсани ёзиб ташлайверадиган шахсий макон эмас, балки кўпчилик кўрадиган деворингиздир. Уни сизнинг хизматдошларингиз, раҳбарият вакиллари, шунингдек, ҳамкорларингиз ва мижозларингиз ҳам кузатиб боришини ёдда тутиш лозим. Ишингиздан, раҳбарингиздан ёки мижозлардан нолиб ёзган постингиз сизнинг карьерангиз учун салбий аҳамият касб этади.\nАлкоголга «ишқибоз»лигингизни намоён этиш\nБутилкани қучоқлаб тушилган суратлар сизнинг «шинаванда» эканингизни кўрсатишдан ташқари, атрофингиздагиларда сизга нисбатан ишончни пасайтиради. Бу ерда гап фақат ишдан ажралиш ҳақида кетмаяпти, балки умуман кишилар сизни бошқача тасаввур қила бошлашади, жиддий одам эмас экан, деган хаёлга боришади\nМоддий бойлик билан мақтаниш\nСиз нуфузли бутиклардан олган қимматбаҳо брендларга мансуб товарларнинг, улар қадоқларининг суратини томоша қилиб ўтириш, «кетворган» машинангиз рулида, швейцар соатларини тақиб олганча тушган расмларингизни кўриш ҳеч кимга қизиқ эмас. Биринчидан, бу зерикарли. Иккинчидан – қимматбаҳо харидларингиздан бошқа ҳам фахрланишга арзигулик бирор нимангиз бордир? Учинчидан, бундай постлар бошқаларнинг ҳасадини қўзғаши мумкин. Тўртинчидан, талончилар, товламачилар ва фирибгарлар ўзларининг «ўлжа»ларини ижтимоий тармоқларда айнан шунақа суратларига қараб танлашади.\nСобиқ севгилиларингизни таъқиб этиш\nТушунишингиз керак – аллақачон алоқани узган «собиқ»ларнинг энди ўз ҳаёти, ўз дўст ва яқинлар давраси бор. Сиз уларнинг постларига ғазабнок изоҳлар ёзиб, эътирозлар билдириб ёки сўкиниб юришингиз эса ожизлик белгисидир. Ўзингиз учун ҳам бунинг фойдаси йўқ – токи ўтмиш билан ўралашиб юраверар экансиз, келажакка қадам боса олмайсиз.\nНикнейм билан ниқобланиш\nИжтимоий тармоқдаги профилингиз – сизнинг виртуал юзингиздир. Уни дўстларингиз, ҳамкасбларингиз, фарзандларингизнинг ўқитувчи ва тарбиячилари кўришади. Ўшанда ўз исм-фамилиянгиз ўрнига қанақадир никнейм турган бўлса, англашилмовчилик юзага келади. Шунингдек, исм-шарифи ўрнига турли никнеймлар қўйиб олганлар одатда шахс даражасига етишмаган, ўзига ишончи бўлмаган кишилар ёки шунчаки троллар бўлади.\nЎйинларга таклифлар тарқатиш\nСизнинг виртуал ўйиндаги фермангиздан ҳосил теришга, пойгада сиз билан беллашишга ва бошқа ўйинларни бирга ўйнашга ҳеч ким ишқибоз эмас, ишонаверинг. Шунинг учун ўйинларга таклифномаларни ижтимоий тармоқлар орқали тарқатишни тўхтатинг. Баъзида бундай ахборотлар сизнинг профилингиздан автоматик тарзда тарқалади, бунинг олдини олиш учун созламаларга қараб қўйинг.\nТанишларингизни огоҳлантирмасдан чатлар ва гуруҳларга қўшиш\nБу шунчаки тарбиясизликдир. Тўғри, турли ҳамжамиятларда ёки чатларда имкон қадар кўпроқ одам тўплашни хоҳлашингиз мумкин, айниқса – бундан даромад кўрадиган бўлсангиз. Лекин аввало ўша танишларингизнинг ҳам истагини ҳурмат қилишингиз керак: гуруҳ ёки чатга қўшишдан аввал албатта бу ҳақда ўзига ёзинг, уни қаерга ва нима учун қўшиб қўймоқчи эканингизни тушунтиринг ва унга бунинг қизиғи бор-йўқлигини аниқлаб олинг.\nАсосий суратингиз ва «статус»ингизни мунтазам янгилаб юриш\nБу – ижтимоий тармоқларни ўзи учун эндигина кашф этганлар, ўсмирлар ва болаларнинг одати. Ахир, сиз улар тоифасидан эмассиз-ку, тўғрими?\nҲэштегларни ҳаддан зиёд қўллаш\nҲэштеглар ижтимоий тармоқларда бирор нимани излашни осонлаштириш учунгина қўлланади. Уларнинг матнда жуда кўп бўлиши эса ўқиган кишиларнинг ғашига тегади. Шунинг учун ҳам пост мавзусида энг муҳим бўлганларинигина қолдирсангиз етарли – сиз уларни нокеракларидан ажратишга қодирсиз.\nБолаларнинг фотосуратларини қалаштириб ташлаш\nБир томондан, ҳар кимнинг ҳам фарзандлари – ўз ҳаётининг муҳим қисмидир; шу боисдан ҳам улар билан фахрланишни, ҳатто мақтанишни исташ – табиий ҳолат. Аммо танганинг иккинчи томони ҳам борки, буларни биз «Фарзандингиз суратини интернетга жойламанг!» мақоламизда кўрсатиб ўтганмиз.\nЮқоридаги каби одатлардан узоқроқ юришингиз сизнинг виртуал қиёфангизни янада юксалтиради. Мазкур йўриқномани дўстларингизга ҳам тавсия этиш эсингиздан чиқмасин.


“Frankfurter Allgemeine Zeitung” нашри Германия жамоатчилигини Абдулла Қодирий ва “Ўткан кунлар” романи билан таништирмоқда\n28 Апр 2020 1192\nМиллий адабиётимизнинг ёрқин намояндаси, ўзбек романчилик мактаби асосчиси Абдулла Қодирий ижоди халқаро миқёсда кенг ўрганилмоқда. Хусусан, ижодкор асарлари шу кунга қадар ўнлаб тилларга таржима қилинган ва улар халқаро эътирофга сазовор бўлган.\nЎзбек адабиёти дарғаси, буюк ёзувчи, миллатпарвар Абдулла Қодирий таваллудининг 125 йиллиги Германияда кенг нишонланиб, унинг асарлари немис адабиётшунос олимлари томонидан ҳам кенг тарғиб қилинмоқда. Жумладан, “Frankfurter Allgemeine Zeitung” газетасида Абдулла Қодирий ва унинг ўзбек адабий меросига қўшган ҳиссасига бағишланган мақола нашр қилинди.\nНемис журналисти Тильман Шпреккельсеннинг “Ўзбекистоннинг классик романнависи: келинчак онангни қидирмоқда, йигитча!” (Usbekistans Romanklassiker: eine Braut sucht dir deine Mutter, Junge!) сарлавҳаси остида чоп этилган мақоласи адибнинг машҳур “Ўткан кунлар” романига бағишланган бўлиб, унда ўзбек адабиёти дурдонаси бўлган ушбу асар мазмун-моҳияти немис жамоатчилигига очиб берилади.\nМатериалда ўзбек романчилик мактабининг илк самараси саналган мазкур асар XX аср ўзбек адабиётининг чинакам дурдонаси, дея эътироф этилган. Салкам бир аср аввал ёзилган роман ҳали-ҳамон ўзбек адабиётининг энг кўп ўқиладиган асарлари сирасига кириши таъкидланган.\n“Булоқ бошида йигит ва ёшгина қизнинг қисқа учрашуви, қиз юзидаги паранжи чимматининг бир кўтарилиб, унинг ортидан нозанин чеҳранинг жилмайиши, натижада икки қалбда муҳаббатнинг пайдо бўлиши билан бошланувчи воқеалар ривожи ўқувчини 350 варақли “Ўткан кунлар” романи мутолаасига чорлайди”, дейди муаллиф.\nТ.Шпреккельсен мақола аввалида Абдулла Қодирий ҳаёти ҳақида ёзади. Шу ўринда таъкидлаш керакки, журналист мазкур материални ёзишга катта куч ва билим сарфлаган. У Абдулла Қодирийнинг ижодидан тортиб, унинг умр йўлларини диққат билан тадбиқ этган. Ўзбек ва жаҳон халқлари адабиётида муҳим ўрин тутган ёзувчининг нега собиқ иттифоқ диктатураси қурбонига айланишига жавоб излаган.\n“Тошкентлик деҳқон ўғли (А.Қодирий ўзига шундай таъриф беради), “Муштум” журнали асосчиси А.Қодирий ўтган асрнинг 30-йилларида Сталин қатағонига учраган. У 1938 йил октябрда қатл этилган”, деб ёзади у.\nАлбатта, мақоланинг катта қисми “Ўткан кунлар” романига бағишланган. Муаллиф асар қурилишини имкон қадар таҳлил қилишга уринади. Воқеалар ривожи, ундаги қаҳрамонлар ва тарихий воқеаларга баҳо беради.\n“Сюжет, асарда айтилганидек, ҳижрий 1264 йилда, далв ойининг 17 кунида, яъни адиб туғилишидан анча аввал, мелодий 1847 йилда Тошкент ва Марғилон шаҳарларида, ҳозирги Ўзбекистон шарқидаги Фарғона водийси ўрнида бўлган Қўқон хонлиги даврида бўлиб ўтган”, дея қайд этади журналист.\nМақолада асарнинг гўзал манзаралари, Отабек ва Кумуш севгиси, улар изтироби, фожиаси, икки ёшнинг ота-оналар орзу-ҳаваси қурбонига айланиши немис газетхони учун тушунарли тилда тасвирланган.\n“Роман ундаги баъзи кучли эҳтирослар, мотивациялар билан бирга, жуда оддий ва тушунарли тилда баён қилинган. Аввал-бошдан оддийгина ошиқлар сифатида тасвирланган икки ёш бир-бирига содиқлиги ва оилавий вазиятнинг чигаллашуви билан асарнинг мустақил қаҳрамонларига айланиши адибнинг юксак маҳоратидан далолатдир”, дейди муаллиф.\nШунингдек, журналист мақолада “Ўткан кунлар” романида ватанпарварлик, олижаноблик, вафо ва хиёнат билан бир қаторда, ўзаро ички урушлар гирдобида қолган Туркистоннинг чор Россияси томонидан ишғол этилиши бош мавзуга айланганига алоҳида эътибор қаратган.\n“Романнинг бебаҳо қиймати шундаки, унда ўзбек халқининг ўша давр урф-одатлари, оила тутиш тартибидан тортиб, кундалик турмуш тарзигача бўлган барча жараён акс эттирилган. Адиб Ғарб сайёҳларини ўзига ром этиб келаётган ўзгача оламнинг ўзига хос жиҳатларини дунё адабиёт ихлосмандларига намойиш қила олган”, дея хулоса ясайди Т.Шпреккельсен.\nМақолада жорий йилда Абдулла Қодирий таваллудининг 125 йиллиги Ўзбекистонда кенг нишонланганига эътибор қаратилган. Ушбу тадбирлар доирасида адиб яшаган ҳовли қайта таъмирланиб, уй-музейга айлантирилгани, пойтахтда адиб номидаги боғ, ижод мактаби ташкил этилгани таъкидланади.\nЎзбек халқининг миллатпарвар вакилларидан бири Абдулла Қодирий ва унинг миллий маънавий бойлигимиз саналган “Ўткан кунлар” романи немис жамоатчилиги ва адабиёт ихлосмандлари орасида ҳам ўз мухлисларига эга бўлиб бораётгани диққатга сазовор.\nМазкур мақоланинг немис муштарийлари эътиборига ҳавола этилиши уларни ўзбек халқининг маънавий олами, юксак бадиий тафаккури ва умрбоқий қадрият ҳамда анъаналарига ошно тутинишига имкон яратди.


8та ҳолат иммунитетга зарар етказади | LifeHaq.uz\nУйқу вақтида иммун тизимининг бактериялар ва вирусларга қарши курашишни ўргатишга масъул бўлган қисми фаоллашади. Агар етарлича ухламасангиз, иммун тизими самарали ишлай олмайди. Яхши иммунитетни сақлаш учун суткасига камида 7-8 соат ухлаш зарур.\n2. Ўтириб ишлайдиган турмуш тарзи\nЖисмоний фаоллик танқислиги иммунитетни заифлаштиради. Спорт билан кам шуғулланадиган одамлар жисмоний фаол одамларга нисбатан ўртача 42 фоизга кўпроқ респиратор касалликларга учрайди. Ҳар куни ҳеч бўлмаганда бир нечта жисмоний машқ бажаришга ҳаракат қилинг.\nКўп вақтни ёлғизликда ўтказганда норадреналин миқдори ошади. Бу гормон фавқулодда вазиятларда жароҳатларнинг битишига ёрдам берадиган оқ қон таначалари ҳосил бўлиши учун жавоб беради. Бироқ, норадреналин даражаси узоқ вақт давомида меъёрдан ошмаса, иммун тизимининг бир қисмини блоклай бошлайди ва сизни юқумли касалликларга кўпроқ таъсирчан қилиб қўяди.\nУзоқ вақт давомида тушкунлик ҳолатида қолсангиз, иммун тизимингиз ёмонроқ ишлай бошлайди. Масалан, стресс ҳолатидаги одамда шамоллашга учраш эҳтимоли юқори.\n5. Тўйинган ёғлар\nМунтазам равишда тўйинган ёғларни истеъмол қилиш иммун тизимини ортиқча юклайди ва яллиғланишлар хавфини оширади. Зарарли ёғларни нисбатан фойдалиларига алиштиринг. Масалан, ёғсизроқ гўшт истеъмол қилишга ҳаракат қилинг.\nСпиртли ичимликларнинг мунтазам истеъмоли оқ қон таначаларининг вируслар ва инфекцияларга қарши кураши самарадорлигини пасайтиради. Ҳаттоки бир вақтда кўп миқдорда алкоголли ичимик ичиш иммунитетни сутка давомида заифлаштиради.\n7. Яқинларнинг заиф имунитети\nОдамлар узоқ вақт бирга яшаганида, вақт ўтиши билан уларнинг иммун тизимлари ўхшаш бўлиб қолади. Бу ҳолат қисман умумий одатлар билан изоҳланади. Агар яқинларингизнинг иммунитети заиф бўлса, ўзингизникига ҳам эътибор беринг. Эҳтимол, одатий турмуш тарзингизни ўзгартириш керакдир.\nАнтибиотиклар қабули фақатгина сўнгги чора бўлиши керак. Улар иммун тизимингиз ва бактериялар ўртасидаги ҳар қандай ўзаро таъсирни йўқотади. Шунинг учун антибиотиклар касалликни тезроқ енгишга ёрдам беради, аммо тузалгандан сўнг иммун тизимингиз янада заифроқ ҳолатда бўлади.\n01/02/2021 17:00:31 37 0 Манба: lifehacker.ru


Қозоғистон Aфғонистон бозорига буғдой ва ун экспортини тиклади\nNUR-SULTAN. Kazinform - Қозоғистон ҳар йили турли мамлакатларга 7-8 миллион тонна ғалла ва ун экспорт қилади. Шу билан бирга, Aфғонистон асосий бозор эмас, балки Қозоғистон буғдойи ва унининг анъанавий бозорларидан биридир. Бу ҳақда Kazinform ҚР Қишлоқ хўжалиги вазирлигига таяниб хабар берди.\nNUR-SULTAN. Kazinform - Қозоғистон Қишлоқ хўжалиги вазири Ербол Қарашукеев бугун Ҳукумат йиғилишида 2021-2025 йилларга мўлжалланган агросаноат комплексини ривожлантириш миллий лойиҳасини тақдим этди, деб хабар беради Kazinform мухбири.\nҚР Парламенти Сенати депутатлари Миллий биотехнология маркази иши билан танишдилар\nNUR-SULTAN. Kazinform - «Қишлоқ хўжалигини ривожлантиришнинг долзарб муаммолари ва истиқболлари» мавзусидаги Парламент эшитувларига тайёргарлик ва Давлат раҳбари Қасим -Жомарт Тоқаевнинг «Халы бирлиги ва тизимли ислоҳотлар - мамлакат фаровонлигининг мустаҳкам асосидир «, деб номланган Қозоғистон халқига Мурожаатини амалга ошириш доирасида Сенатнинг Aграр масалалар қўмитаси депутатлари табиий ресурслардан фойдаланиш ва қишлоқларни ривожлантириш қўмитаси депутатлари Миллий биотехнология марказига ташриф буюришди, деб хабар беради Kazinform Қозоғистон Республикаси Парламенти Сенати матбуот хизматига таяниб.\nҚР Экология вазири: 600 минг гектар суғориладиган ерлар тикланади\nNUR-SULTAN. Kazinform – Қозоғистонда 600 минг гектар суғориладиган ерни тиклаш ишлари беш йил бўйи давом этади. Бу ҳақда Қозоғистон Экология, геология ва табиий ресурслар вазири Серикқали Брекешев Ҳукумат йиғилишида каналлар ва сув омборлари қурилиши муҳокама қилинаётган пайтда маълум қилди, деб хабар беради Kazinform мухбири.\nNUR-SULTAN. Kazinform - Республиканинг асосий экин майдонларида ғалла йиғим-терим кампанияси якунланмоқда. «Байтерек» холдинги «КазAгроФинанc» AЖ томонидан фермерларга кўрсатилаётган қўллаб-қувватлаш самарадорлигини баҳолаш мақсадида Ақмола вилояти фермер хўжаликларидан бирига пресс-тур ташкил этилди, деб хабар беради Kazinform.\nNUR-SULTAN. Kazinform - Бу йил Aфғонистонга маҳаллий ғалла экспорти масаласи қандай бўлади? Бу саволга Қозоғистон Қишлоқ хўжалиги вазирлиги Экинларни етиштириш ва қайта ишлаш департаменти директори Aзат Султпанов жавоб берди, деб хабар беради Kazinform мухбири.\nNUR-SULTAN. Kazinform - Қозоғистон Қишлоқ хўжалиги вазири Ербол Қарашукеев Европа ва Марказий Осиёда барқарор ривожланиш бўйича минтақавий директор Стивен Шонбергер ва Жаҳон банкининг Қозоғистондаги доимий вакили Жан-Франсуа Марто билан учрашди, деб хабар беради Kazinform мухбири.\nNUR-SULTAN. Kazinform - 24 сентябр ҳолатига кўра, 15,4 миллион гектар (96,8%) дон ва дуккакли экинлар йиғиб олинди, деб хабар беради Kazinform мухбири.\nХитойга экспорт қилинадиган буғдой ҳажми ошиши мумкин – ҚР Қишлоқ хўжалиги вазири\nNUR-SULTAN. Kazinform - Бу йил мамлакатда 16 миллион тонна ғалла йиғилади. Бу ҳақда Қозоғистон Қишлоқ хўжалиги вазири Ербол Қарашукеев бугун Ҳукумат йиғилишида маълум қилди, деб хабар беради Kazinform мухбири.\nЎрим-йиғим ишларининг 95 фоизга яқини якунланди – ҚР Бош вазири\nNUR-SULTAN. Kazinform – Қозоғистонда ғалла ва ёғли экинларнинг ялпи йиғимини 18 млн тоннага етказиш режалаштирилган. Бу ҳақда Ҳукумат йиғилишида Қозоғистон Республикаси Бош вазири Асқар Мамин маълум қилди, деб хабар беради Kazinform мухбири.\nҚозоғистонда ғалла экинларининг 85,7 фоизи йиғиб олинди\nNUR-SULTAN. Kazinform – Қозоғистонда дон ва дуккакли экинларнинг 81,3 фоизи йиғиб олинди, дея хабар беради Kazinform ҚР Қишлоқ хўжалиги вазирлиги матбуот хизматига асосланиб.\nҚозоғистонда 12 миллион тонна ғалла хирмони йиғилди\nNUR-SULTAN. Kazinform - Қозоғистонда 12 миллион тонна ғалла хирмони йиғилди, дея хабар беради Kazinform ҚР Қишлоқ хўжалиги вазирлиги матбуот хизматига таяниб.\nҚозоғистон ва Беларусь ўртасидаги қишлоқ хўжалиги товар айланмаси 125,9 миллион долларни ташкил этди\nNUR-SULTAN. Kazinform - Қишлоқ хўжалиги вазири Ербол Қарашукеев Беларусь Республикасининг Қозоғистондаги Фавқулодда ва Мухтор Элчиси Павел Утюпин билан қишлоқ хўжалиги соҳасидаги икки томонлама ҳамкорлик масалаларини муҳокама қилди. Бу ҳақда Kazinform Қозоғистон Республикаси Қишлоқ хўжалиги вазирлиги матбуот хизматига таяниб хабар беради.\nҚозоғистонда йилқилар сони 9,6 фоизга ошди\nNUR-SULTAN. Kazinform – Йил бошидан буён Қозоғистонда йиқилар сони 9,6 фоизга кўпайди. Бу ҳақда Ҳукумат йиғилишида ҚР Қишлоқ хўжалиги вазири Ербол Қарашукеев маълум қилди, деб хабар беради Kazinform мухбири.\nГермания Қозоғистонда қишлоқ хўжалиги чиқиндиларини қайта ишлашга қизиқиш билдирди\nNUR-SULTAN. Kazinform - Берлиндаги Евроосиё клубида Қозоғистоннинг сармоявий имкониятлари ва Қозоғистон -Германия технологик ҳамкорлигини мустаҳкамлаш муҳокама қилинди.\nЎзбекистон 7 ойда Қозоғистондан 47,4 тонна асал импорт қилган\nTASHKENT. Kazinform – Ўзбекистон Давлат статистика қўмитаси мамлакатнинг 7 ой давомида хорижий давлатлардан қанча асал импорт қилганлигини маълум қилди, деб хабар беради Kazinform қўмитанинг Telegram-каналига таяниб.\nБу йил Қозоғистон 10 млн тоннадан зиёд ғалла йиғиб олди\nNUR-SULTAN. Kazinform – 2021 йил 9 сентябрь ҳолатига кўра, Қозоғистонда 11,8 миллион гектарлик дон ва дуккакли экинлар ёки уларнинг умумий йиғилган майдонининг 74,3 фоизи йиғиб олинди. Ҳозирги кунда ўртача ҳосилдорлик гектаридан 8,7 центнерни ташкил этди ва 10,3 миллион тонна ғалла майдаланди, деб хабар беради Kazinform ҚР Қишлоқ хўжалиги вазирлиги матбуот хизматига таяниб.\nДавлат раҳбари Шимолий Қозоғистон вилоятидаги CLAAS заводига ташриф буюрди\nPETROPAVL. Kazinform – Қасим-Жомарт Тоқаев Шимолий Қозоғистон вилоятига ташриф чоғида қишлоқ хўжалиги техникасини йиғиш бўйича CLAAS заводига ташриф буюрди, деб хабар беради Kazinform Ақордага таяниб.\nОзиқ -овқат хавфсизлиги бўйича Ислом ташкилоти Бош Ассамблеясининг тўртинчи сессияси бўлиб ўтади\nNUR-SULTAN. Kazinform – Озиқ-овқат хавфсизлиги бўйича Ислом Ташкилоти Бош Ассамблеясининг тўртинчи сессияси шу йилнинг 8-9 сентябр кунлари Нур-Султанда бўлиб ўтади.


Кетотифенга ва препаратнинг бошқа компонентларига юқори сезувчанликда қўллаш мумкин эмас.\nПрепаратни овқат вақтида, сув билан ичга қабул қилинади.\nфаол модда: кетотифенга қайта ҳисоблаганда 1 мг кетотифен фумарати;\nёрдамчи моддалар: лактоза моногидрати, микрокристалл целлюлоза, магний стеарати, тальк, сувсиз коллоид кремний диоксиди.\nоқ рангли бироз кулранг тусли рангли таблеткалар.\nКетотифен циклогептотиофенонлар гуруҳига киради ва яққол антигистамин самарага эга. У бронходилатацияловчи бўлмаган астмага қарши воситалар гуруҳига киради. Унинг таъсир механизми гистаминни ва бошқа мастоцидлар медиаторларини ажралиб чиқишини тормозлаши, Н1 – рецепторлари гистаминларини блоклаши ва фосфодиэстераза ферментини сусайтириши билан боғлиқ, бунинг натижасида булут хужайраларида цАМФни миқдори ошади. ТФО (тромбоцито-фаоллаштирувчи омил) самарасини сусайтиради. Мустақил қўлланганда бронхиал астма хуружларини бартараф этмайди, уларни вужудга келишини огоҳлантиради ва уларнинг давомийлигини ва жадаллигини қисқаришига олиб келади, бунда айрим ҳолларда, улар тўлиқ йўқолади.\nОвқат ҳазм қилиш йўлидан деярли тўлиқ сўрилади. Максимал плазмали даражасига 2-4 соатдан сўнг эришилади. 2 мг ни ташкил қиладиган максимал суткалик дозани қабул қилгандан кейин мувозанат ҳолатга эришилади. Қоннинг плазма оқсиллари билан боғланиши тахминан 75%. Тақсимланиш ҳажми – 2,7 л/кг.\nҚабул қилинган дозанинг тахминан 60% жигарда уч йўл билан метаболизмга учрайди: диметилланиш, N-оксидланиш, N-глюкуроконъюгацияланиш, шундай метаболитларга: кетотифен – N-глюкуронид (фармакологик, фаол бўлмаган), норкетотифен (фармакологик фаол, ўзгармаган кетотифен фаоллигига ўхшаш), N-оксид кетотифен ва 10-гидрокси-кетотифен (фармакологик фаоллиги номаълум).\nИкки босқичда чиқарилади, қисқа ярим чиқарилиши даври 3 соатдан 5 соатгача ва давомли – 21 соат. Тахминан 1% ўзгармаган ҳолатда сийдик билан 48 соат давомида, 60-70% – метаболитлар ҳолида чиқарилади.\nБронхиал астма, асосан атопик турини профилактик даволаш.\nАллергик ҳолатларни, шу жумладан аллергик ринит ва конъюнктивитни симптоматик даволашда қўлланади.\nКатталарга: 1 таблетка (1 мг) дан суткада 2 марта. Эрталаб ва кечқурун овқат вақтида буюрилади. Препаратни қўллашнинг биринчи кунлари вужудга келадиган, кучли седатив самара кузатиладиган пациентлар, Кетотифенни суткада 1 таблеткадан фақат кечқурун қабул қилишлари лозим.\nЗарурати бўлган ҳолларда суткалик дозани суткада 4 таблетка (4 мг) дан 2 мартагача ошириш мумкин. Юқорироқ дозани қабул қилганда терапевтик самарани тез бошланишига эришиш мумкин.\n3 ёшгача бўлган болалар: 1 таблетка (1 мг) дан суткада 2 марта, эрталаб ва кечқурун, овқат вақтида.\nДаволаш узоқ муддатли ҳисобланади, бунда терапетик самарага бир неча ҳафтадан сўнг эришилади. Даволаш 2-3 ойдан кам бўлмаслиги лозим, асосан биринчи ҳафтада соғлиғи яхшиланмаган пациентларда. Бирга кечадиган броходилататор билан даволаш: кетотифенни бронходилататорлар билан бир вақтда қўллаш, бронходилататорларни қўллаш тез-тезлигини камайтириш мумкин.\nКетотифен билан даволашни астма симптомларини қайталаниши хавфидан сақланиш учун аста-секин, 2-4 ҳафта давомида тўхтатиш лозим.\nКекса ёшли пациентлар учун алоҳида тавсиялар мавжуд эмас.\nНожўя реакциялар тез-тезлиги бўйича қуйидаги тарзда таснифланади: жуда тез-тез (≥1/10), тез-тез (≥1/100, <1/10), тез-тез эмас (≥1/1000, <1/100), кам ҳолларда (≥1/10000, <1/1000), жуда кам ҳолларда (<1/10000), тез-тезлиги номаълум (мавжуд бўлган маълумотларга асосланиб бахо бериш мумкин эмас).\nИнфекциялар ва инвазиялар: тез-тез эмас – цистит.\nИммун тизими томонидан: жуда кам ҳолларда – терининг оғир реакциялари, кўп шаклли эритема, Стивенс-Джонсон синдроми.\nМетаболик бузилишлар: кам ҳолларда – иштаҳани ошиши туфайли тана вазнини ошиши.\nРуҳий бузилишлар: тез-тез – психомотор қўзғалувчанлик, жиззакилик, уйқусизлик, ҳавотирлик, асабийлик.\nНерв тизими томонидан: тез-тез эмас – оғизни қуриши.\nГепатобилиар тизими томонидан: жуда кам ҳолларда – жигар ферментлари миқдорини ошиши, гепатит.\nДаволашни бошида оғизни қуриши ва бош айланиши келиб чиқиши мумкин, бироқ улар одатда даволаш пайтида ўтиб кетади. Айрим ҳолларда МНТ томонидан қўзғалувчанлик, жиззакилик, уйқусизлик ва ҳавотирлик каби стимуляция симптомлари кузатилади, айниқса болаларда.\nКетотифенни ва перорал диабетга қарши воситаларни бир вақтда қўллашда қайтувчан тромбоцитопенияни ривожланиши хавфи мавжуд. Бундай беморларга тромбоцитлар сонини назорат қилиш учун аниқлаш тавсия этилади.\nАтропин, атропинсимон таъсирга эга воситалар ва кетотифенни бир вақтда қўлланганда, сийдикни тутилиши, констипация, оғизни қуриши каби, ножўя таъсирларни келиб чиқиши хавфи ошади.\nКетотифен марказий нерв тизимини сусайтирувчи бошқа дори воситаларининг (седатив, уйқу воситалари) самарасини кучайтириши мумкин.\nКетотифенни бошқа антигистамин воситалар билан бир вақтда қўллаш уларнинг самарасини ўзаро потенцияланишига олиб келиши мумкин.\nЭтанол кетотифенни марказий нерв тизимига депрессив самарасини кучайтириш мумкин.\nПрепарат ўткир аллергик реакцияларни ва астмада нафас етишмовчилиги хуружларини даволашда самарасиз ҳисобланади.\nПрепаратни максимал терапевтик самараси бир неча ҳафта давомида тизимли қабул қилишдан кейин бошланади.\nГипофизар-буйрак усти тизими фаолиятини нормалллашуви 1 йилгача давом этиши мумкин. Шунинг учун кетотифенни қўллашни биринчи хафталарида аввалги даволашни давом эттириш тавсия этилади ва уни аста–секин, узоқ вақт давомида бекор қилиш лозим.\nКетотифен билан узоқ муддат даволашни бошида бошқа астмага қарши препаратлар билан, асосан кортикостероидлар даволашни тўсатдан тўхтатиш мумкин эмас. Стероидли қарамлик бўлган пациентларда адренокортикал етишмовчиликни ривожланиши кузатилиши мумкин.\nИнтеркурент инфекция ҳолатида, махсус инфекцияга қарши даволашни ўтказиш зарур.\nПрепарат билан даволашда, тиришишларни келиб чиқишини ҳисобга олиб, шифокор назорати остида бўлишлари зарур.\nКетотифенни анамнезида тиришишлари бўлган пациентларга, тиришишларни келиб чиқишини ҳисобга олиб, эҳтиёткорлик билан буюриш лозим.\nКетотифен билан даволаш вақтида алкогольни истеъмол қилиш мумкин эмас, чунки у кетотифенни марказий нерв тизимига депрессив самарасини кучайтириши мумкин.\nПрепаратни аллергияни аниқлаш учун тери синамаларини ўтказишдан 10-14 кун олдин тўхтатиш лозим.\nАгар кетотифен билан даволашни тўхтатиш зарур бўлса, астма симптомларини такроран келиб чиқишини олдини олиш учун дозани аста–секин 2-4 ҳафта давомида камайтириб борилади.\nЖигар фаолияти бузилган пациентларга Кетотифенни қўллашда эҳтиёткорлик чораларига риоя қилиш лозим.\nПерорал гипогликемик препаратлар билан бир вақтда қўллаш тромбоцитопенияни чақиришини ҳисобга олиб, ушбу мажмуадаги препаратлардан сақланиш лозим ёки агар айнан шундай даволаш тавсия этилган бўлса, тромбоцитлар миқдорини синчковлик билан назорат қилиш лозим.\nҲомиладорларда назоратли клиник тадқиқотлар ўтказилмаганлиги учун, Кетотифен препаратини фақат она учун кутилаётган фойда, ҳомила учун потенциал хавфдан ошсагина қўллаш мумкин.\nКетотифен кўкрак сутига ўтади, шунинг учун аёлларга препаратни қўллашни зарурати бўлган ҳолларда, эмизишни тўхтатиш лозим.\nПрепаратни 3 ёшдан бошлаб болаларни даволаш учун қўлланилади.\nКлиник кузатувларни натижалари кетотифенни фармакокинетик ўзига хослиги катта ёшли пациентларга нисбатан болалар учун мг/кг кўпроқ дозани зарурлигини кўрсатди. Препаратни юқори дозалари, паст дозалари каби яхши ўзлаштирилади.\nДаволашни бошида Кетотифен транспорт воситаларини бошқариш ва автоматлаштирилган механизмлар билан ишлаш вақтида бемордан юқори эҳтитёткорликни талаб этадиган реакция тезлигини секинлаштириши мумкин.\nСимптомлари: психомотор реакцияларни аҳамиятли бузилиши, яққол седацияга бўлган уйқучанлик, бош оғриғи, дезориентация, тахикардия, артериал босимни пасайиши, кома (асосан болаларда), нерв тизимининг қўзғалувчанлик симптомлари, шу жумладан тиришишлар юзага келиши мумкин.\nШунингдек, брадикардия, аритмия, нафас маркази фаолиятини сусайиши, нистагм кузатилади.\nЮқорида эслатиб ўтилган симптомлар юзага келган ҳолатда пациентни синчковлик билан текшириш лозим.\nДаволаш: овқат ҳазм қилиш йўлларидан сўрилмаган дори воситасининг миқдорини бартараф этишни умумий чоралари: қусишни чақириш, меъдани ювиш. Фаоллаштирилган кўмирни қабул қилиш яхши таъсир кўрсатиши мумкин. Зарурати бўлган ҳолларда симптоматик даволашни ўтказиш ва юрак-томирва нафас тизимини мониторингини ўтказиш тавсия этилади. Қўзғалувчанлик ҳолатларида қисқа таъсир кўрсатувчи барбитуратлар ёки бензодиазепинни қабул қилиш мумкин.\n10 таблеткадан блистерда, 3 блистердан коробкада.\n25ºС дан юқори бўлмаган ҳароратда, оригинал ўрамида сақлансин.


“Бу лойиҳа эски шаҳарни тамомила йўқ қилади”. Архитекторлар, тарихчилар ва кинематографларнинг “Тошкент Сити” ҳақидаги фикрлари - Фарғона.Ру ахборот агентлиги\n10:22 msk, 21 Сентябрь 2020\n“Бу лойиҳа эски шаҳарни тамомила йўқ қилади”. Архитекторлар, тарихчилар ва кинематографларнинг “Тошкент Сити” ҳақидаги фикрлари\n19.01.2018 14:07 msk\nЎзбекистон пойтахтининг марказида замонавий “Тошкент Сити” халқаро бизнес марказини қуриш режасига нисбатан ижод аҳли томонидан ва ижтимоий тармоқларда кўплаб фикрлар билдирилмоқда. Кўпчилик шаҳар ҳокимиятининг қароридан норози, улар тошкентликлар учун қадрдон бўлиб қолган бинолар, жумладан, Киночилар уйи бузилаётганидан нолимоқда. Мутахассислар эса шундоқ ҳам йўқолиб бораётган Эски шаҳарни бузиш шу қадар зарурлиги борасида шубҳаланишмоқда.\nАлвидо, Киночилар уйи!\n“Тошкент Сити” қурилиши ҳақида тошкентликларга 2017 йил ноябр ойининг бошида Ислом Каримов (собиқ Ўзбекистон) кўчасида жойлашган Республика Киночилар уйи бузила бошлагандан сўнг маълум бўлди. Ҳар ёқда совет ўтмишига қарши кураш бўйича навбатдаги ҳаракатни муҳокама қилиш бошланди. “Қанақасига бузишади, нима учун, нима мақсадда? деган фикрлар эшитила бошлади ҳар ердан. Айтишларича, 40 қаватли осмонўпар бинолар бўладиган қандайдир Тошкент Сити қурилиши учун эмиш”.\nЎша пайтдаёқ ОАВда бўлажак ишбилармонлик маркази қурилишининг мақсади ва аҳамияти ҳақида маълумот берувчи мақолалар чиқа бошлади. Аниқланишича, “Тошкент Сити” маркази Алишер Навоий, Олмазор, Ислом Каримов ва Фурқат кўчалари орасида жойлашган 80 гектарлик майдонда барпо қилинади. Лойиҳа қиймати бир миллиард долларга тенг.\nБу ерда бизнес офислари, меҳмонхоналар ва апартаментлар учун мўлжалланган қирқ қаватли маъмурий бинолар, бундан ташқари 12 қаватли турар-жой бинолари барпо этилади. Шунингдек, бу ҳудудда кўргазма марказлари, гипермаркет, кўплаб савдо майдонлари, ресторанлар ва қаҳвахоналар жойлашади.\n“Тошкент Сити” лойиҳасининг дастлабки хомаки чизмалари 2017 йилнинг октябр ойида эълон қилинган эди. Gazeta.Uz сурати\nАммо тошкентликлар учун “Тошкент Сити” лойиҳасида ўзига хос архитектурага, шунингдек, тарихий аҳамиятга эга бўлган Киночилар уйи биноси учун жой топилмагани тушунарсиз бўлиб қолмоқда. Ахир бу бино бузилаётган Олмазор маҳалласининг марказида эмас, балки унинг чеккасида жойлашган бўлса.\nКиночилар уйи биноси 1982 йилда Осиё, Африка ва Лотин Америкаси кино фестивали бошланиши арафасида ўша пайтдаги Ўзбекистон раҳбар Шароф Рашидов ҳамда Ўзбекистон кинематографчилари Уюшмаси бошқарувининг биринчи котиби, афсонавий кинематограф Малик Қаюмовларнинг бевосита кўмагида қурилган ва ишга туширилган эди.\nБаъзи тошкентликлар Киночилар уйининг бузилишини ўрнини тўлдириб бўлмайдиган йўқотиш, ҳатто шахсий мусибати деб қабул қилди. “Жудаям ачинарли! - дейди “Ўзкинохроника” идорасининг фахрий ходими Светлана Абдурахманова. - Киночилар уйини барча биргаликда қурганимизни, шанбаликларда қатнашганимизни жуда яхши эслайман. Қурилиш учун ҳар бир тийинни қанчалик машаққат билан тўплаган Малик Қаюмовнинг ғайрат-иштиёқини ҳам эслайман. Киночилар уйининг бузилиши бу биринчи навбатда унга нисбатан бўлган ҳурматсизликдир”.\nСовет даврида Тошкентдаги Киночилар уйи жуда замонавий иморат ҳисобланган\n“Менимча, бу ҳар жиҳатдан қараганда ҳам адолатсизлик, - деб ёзади кинодокументалист Жасур Исҳоқов. - Бинони қайта реконструкция қилиш деган тушунча бор. Кўпинча яхши натижа беради. Яъни иморатни бетон қисмигача бузилиб, сўнг қайта тикланади. Шунчаки капитал таъмирдан чиқарса ҳам бўлади. Навоий кўчаси бунинг ёрқин намунаси. Эллигинчи-олтмишинчи йилларда қурилган биноларнинг капитал таъмирдан сўнг қандай кўринишга эга бўлганига бир қаранг! Ҳар бир бино ўзига хос, бошқа бинолардан фарқланиб туради... Фикримча, Киночилар уйини сақлаб қолиш керак, фақат уни “Тошкент Сити” бош лойиҳасига мувофиқлаштириш керак. Киночилар уйи севимли шаҳримизнинг ушбу қисмига жуда ҳам мос тушишига ишончим комил”.\nКиночилар уйи лойиҳасининг муаллифларидан бири архитектор Равил Хайрутдиновнинг беваси Феруза Хайрутдинова ноябр ойида Президент аппаратига хат ёзди. Хатда, жумладан, шундай дейилган: “Ўзбекистон ижодий аҳли “Тошкент Сити” марказининг якуний лойиҳасини ишлаб чиқишда фаолроқ иштирок этишни истайди. Шу мақсадда бу ҳудудда жойлашган баъзи бетакрор объектларни сақлаб қолиш мақсадида таклиф қилинган вариантларни очиқ муҳокама қилишни ташкил этишга рухсат сўрайди. Бу биринчи навбатда Киночилар уйига таалуқли...”\nКиночилар уйи архитектори Рафаэл Хайрутдиновнинг беваси Феруза Хайрутдинова 2017 йил декабр ойи бошида бузилаётган бино билан хайрлашди. Архитекторнинг набираси Рушена Семиногова фейсбукда унинг суратини эълон қилди.\nХатга Архитекторлар уюшмаси, Кинематографчилар уюшмаси ва Рассомлар уюшмасининг етмишдан ортиқ аъзоси имзо чеккан. Хайрутдинова хатни 21 ноябр куни Президент аппарати котибиятига топширди. Аммо бир ҳафтадан сўнг маълум бўлишича, унинг мурожаати эгасига етиб бормаган. Архитекторнинг беваси 28 ноябр куни котибиятга такрор учрашгандан кейингина, унинг хатини рўйхатга олишди. Мана орадан бир ярим ой ўтибди ҳамки, ҳеч қандай расмий жавоб келмади, Киночилар уйи биносини бузиш эса давом этяпти.\nМуқаддас жойларни ҳам текислаб юборишадими?\nФеруза Хайрутдинованинг маълумотларига кўра, Олмазор маҳалласи ҳудудида “Лукойл” биноси ва Алишер Навоий кўчасида яқингинада қурилган бир неча етти қаватли турар жой биноларидан ташқари барча бинолар бузиб ташланади. Аммо бу маҳаллада Киночилар уйидан ташқари алоҳида тарихий аҳамиятга эга бўлган камида яна икки объект бор. Булар ХХ аср бошида қурилган эски масжид биноси ва XVII асрда яшаб ўтган тўрт шайхнинг қабри жойлашган муқаддас қабристон. Наҳотки уларни ҳам бузиб ташлашади?\nҚабристон. Сид Янышев/“Фарғона” сурати\nЖумладан, қадимий қабрлардан бири Ал-Бухорий авлодидан шайх Аҳмад Махдум ибн Муҳаммадалига тегишли. Шайх - Ислом динида кўзга кўринган уламонинг фахрий унвони ҳисобланади. Шайхлар эшонларнинг – сўфий биродарлар раҳбарларининг устозлари ҳисобланган. Ўтган даврларда эшонлар одатга кўра камбағал оилаларнинг болаларини тарбиясига олишган ва ўз фарзандлари билан бирга Ислом дини асосларини ўргатган ҳолда тарбиялашган.\nШу маҳаллада яшовчи қабристон қаровчиси, мазкур шайхларнинг авлодидан бўлган Нуриддин Аҳмедовнинг сўзларига кўра, бу жойда ҳам шундай мактаб бўлган. Қачонлардир бу мактаб қошида СССР халқ артисти Олим Хўжаев, Ўзбекистон халқ артистлари Шоҳида Хўжаева ва Ҳамза Умаров, бокс бўйича жаҳон чемпиони Руфат Рисқиевлар яшаб, таълим олишган.\nБундан ташқари, Олмазор маҳалласида бир вақтлар Ўзбекистоннинг биринчи президенти Ислом Каримов яшаган. Айнан шу сабабли Олмазор маҳалласининг бир томонини кесиб ўтувчи Ўзбекистон шоҳ кўчаси 2016 йил Каримов вафотидан сўнг унинг номини олди. 1989 йилдаёқ Каримовнинг буйруғи билан Шаҳар архитектура ва қурилиш бош бошқармаси Аҳмедовнинг уйи учун кадастр ҳужжатини тайёрлаб берди. Бу ҳужжатларнинг нусхаси Маданият вазирлигига тақдим қилинди, шу пайтдан эътиборан бу қабристон республика маданий мероси ҳисобланиб, уни бузиш мумкин бўлмаган.\nНуриддин Аҳмедов. Сид Янышев/“Фарғона” сурати\nАҳмедовга кўра, юзлаб муқаддас жойлари бўлган Бухоро ва Самарқанддан фарқли равишда, Тошкент шаҳрида бор-йўғи йигирмата муқаддас жой қолган, бундай жойлардан бири қадимий қабрлар бўлган мазкур маскан ҳисобланади. Ҳанузгача республиканинг барча ҳудудларидан ҳар куни бу ерга зиёрат учун одамлар келишади, Исломда муқаддас жойларга ташрифни шундай аташади. Шайхларнинг қабрлари турли касалликлар ва бепуштликка даво бўлади, деб ҳисобланади.\n«Tashkent City» – бизнинг услуб эмас\nЎзбекистон пойтахтига “Тошкент Сити” лойиҳаси керакми ўзи? У шаҳар архитектурасига қанчалик мос тушади? Эски шаҳардаги бир қаватли уйлар кўринишидаги ҳақиқий Тошкент экзотикасини туссиз осмонўпар бинолар билан алиштириш шартми? Бу борада таниқли тарихчи ва ўлкашунос Борис Голендер ва машҳур архитектор Александр Куранов “Фарғона”га ўз фикрларини билдиришди.\n“Сўнгги ўн йилликларда Тошкент шаҳри кенг миқёсда қайта қурилмоқда. Бу давр талаби эди, чунки 1966 йилги зилзиладан кейин шаҳарни қайта лойиҳалаш керак эди. Аммо бу қурилишларнинг аксарияти Тошкент шаҳрини безаш ўрнига, уни юртимиздаги ва ундан ташқаридаги минглаб бошқа шаҳарларга ўхшатиб қўймоқда”, деб ҳисоблайди Голендер.\n“Мана яна бир “Тошкент Сити” номли сўнгги лойиҳа доирасидаги ҳаракатларни олайлик. Фикримча, бу лойиҳа шаҳримизнинг бетакрор қиёфасини янада бузади. Гап шундаки, бир қаватли, устида қизғалдоқлар ўсадиган ясси томлари бўлган эски Тошкентдан асар ҳам қолмаяпти. Саёҳатчилар Эски шаҳар кўриниши ҳақида, айниқса, томлари қизғалдоқлар рангидан қизариб кетган уйлар ҳақида завқ билан сўзлаб беришар эди.\nАфсуски, эски Тошкентдан асар ҳам қолмади – тарихий ёки маданий аҳамиятга эга бинолар тугул, оддий бинолар ҳам қолмаяпти. Бугун “Тошкент Сити”нинг йигирма қаватли миноралари шаҳарда бўй чўзади, фикримча, бу нотўғри йўналиш. Ўйлашимча, эски оддий иморатларни – ёғоч синчли лойдеворларнинг бир қисмини сақлаб қолиш керак эди.\nБугун эса мавжуд даҳалар йўқ қилинса, Тошкент шаҳри бундан ҳеч нарса ютмайди, балки ютқазади. Шаҳар Сингапур, Деҳли ёки Нью-Йоркка ўхшаб қолади. Агарда умумий манзарага чирой қўшиши эҳтимоли кам бўлган бу коробкалар қурилса, шаҳарнинг ўзига хослиги анчагина йўқолади. Нима учун бу улкан биноларни Тошкент шаҳрининг бир вақтлар тарихий карвонсаройлар жойлашган қисмида барпо этиш керак? Улар сейсмик шаҳар шароитида қандай туриши мумкинлигини билмаймиз, бу ерда зилзилалар камёб ҳодиса эмас. Ахир 1966 йилдаги зилзиланинг эпицентри айнан янги шаҳар тагида бўлгани ҳеч кимга сир эмас-ку. Табиийки, баланд бинолар бизнинг услуб эмас. Шунинг учун, “Тошкент Сити” мувавваққиятли чиқиши, буюк ва қадимий Тошкент шаҳрининг чиройига чирой қўшишига шубҳам бор”, дейди Борис Анатольевич Голендер.\nЭски шаҳар. Сид Янышев/“Фарғона” сурати\nАрхитектор Александр Куранов янги бизнес маркази қурилишига қарши эмас. Аммо у “Тошкент Сити” лойиҳаси ўзбекистонлик мутахассислар иштирокисиз яратилганидан норози.\n“Тошкент шаҳрининг бош режаси, яъни шаҳар ривожланишининг асосий концепцияси 1966 йилдаги зилзиладан кейин тасдиқланган эди, дейди Куранов. Режага кўра, Эски ва Янги шаҳар кесишмасида, тўрт катта кўча билан чегараланган шаҳарнинг бу қисми архитектура нуқтаи-назаридан энг яхши жойда жойлашган. Аввал бошданоқ, бу жой келажакда мега-марказ бўлиши режалаштирилган.\n“Тошкент Сити”ни қурадиган ва бунга қадар Норвегия, Дания ва Сомалида шунга ўхшаш Ситилар барпо этган турк компаниясининг, шубҳасиз, ўз услуби бор. Улар қурган барча биноларда бир хил ташқи тузилиш ва бир хил услубий композициялар қўлланилган. Аммо мен ҳар доим архитектурада қурилаётган бино ҳудудга, унинг иқлимига, урф-одатларига, халқига, тарихий меросига мувофиқ келишини тарафдориман”.\n“Бизга таклиф қилинган архитектура анча замонавий, тўғрироғи, минималистик деган бўлардим. Аммо Тошкентда худди Сомали ёки Норвегиядаги каби бино барпо этилишини хоҳламаган бўлардим. Шу жойда энг ачинарли гапни айтмоқчиман. Хўп майли, бу лойиҳага бизни, ўзбек архитекторларини танлашмади, аммо фикрларимизни ҳам инобатга олишса бўларди. Ахир бу бизнинг шаҳримиз-ку! Қисқаси, шундай ҳолат юзага келяпти: уйингизга қўшнингиз келяпти ва сизнинг, яъни уй эгасининг фикри билан ҳисоблашиб ўтирмасдан, уйдаги мебелларни ўз дидига яраша жойлаштириб чиқяпти.\nТурк компанияси лойиҳасида баланд осмонўпар иморатлар (биз уларни “михлар” деб атаймиз) анчагина. Бу михларнинг қаерга қоқилиши эса жуда аҳамиятли. Шаҳарнинг қайси қисмидан кўриниб туриши, қайси жойга тушишини аниқлаш учун лойиҳачилар шаҳар бўйлаб учиб кўришлари, шаҳарни айланиб чиқишлари керак эди. Шаҳар қуриш сиёсатида бу асосий тамойил, аммо унга амал қилинмади.\nБиринчидан, фикримча, “Тошкент Сити” лойиҳасидаги бинолар асосий йўллардан эллик-етмиш метр узоқликда барпо қилиниши керак, чунки марказ атрофида яшил ҳудуд яратиш лозим. Шундай йўл тутилганда, ҳозирда бузишга тўғри келаётган барча объектлар сақлаб қолинарди.\nИккинчидан, шаҳар маркази сайёҳлар учун қизиқарли бўлиши керак, яъни улар нафақат Самарқанд, Хива ва Бухоро, балки Тошкент шаҳрининг чиройидан завқ олишсин. Бунинг учун эса гарчи замонавий бинолар қурилса-да, миллий анъаналаримиз ҳисобга олинсин, токи унинг услуби бизга Тошкент шаҳри аҳолисига ҳамда меҳмонларига яқин ва тушунарли бўлсин. Ҳар бир келган сайёҳ “Тошкент Сити”ни кўрганида, дарҳақиқат, бу замонавий, чиройли ва таниш Тошкент шаҳри десин”.\nЭски шаҳарнинг бузилишга тушган қисми. Сид Янышев / “Фарғона” сурати


Кўчада сотилаётган ўрик шарбати, морс, квас ва айрон танқид остига олинди\n14:08 / 18.07.2015\nЁз кунларида кўчаларда салқин ичимликлар кўп сотилади. Булар ичида ўрик шарбати, морс, квас, айрон сингарилар катта талаб қозонмоқда. Лекин ушбу ичимликларнинг сотилиши жараёни санитария-гигиена талабларига жавоб бермайди. Хусусан, улар сотиладиган жойларда ҳеч қандай шароитлар яратилмаган, ичимликлар қуйиб бериладиган идишлар тозалиги талаб даражадасида эмас.\nБу ҳолат “Оила даврасида” газетаси танқид остига олинди.\n“Иссиқ кунларда чанқовбосди ичимликларга эҳтиёж ортади албатта, – дейди Тошкент вилояти давлат санитария-эпидемиология назорати марказининг санитария бўлими мудири Абдураҳмон Исмоилов. – Бугун кўча-кўйда йўл ёқасида, ерости йўлакчаларида, аҳоли гавжум жойларда квас, морс, ўрик шарбати, айрон, гўжа каби ичимликлар айрим фуқаролар томонидан қўлбола усулда тайёрланиб, хавфсизлиги ҳамда сифатини кафолатловчи ҳужжатсиз савдо қилинмоқда. Соғлиқни сақлаш вазирлиги томонидан рухсат этилмаган қурилиш молларидан тайёрланган бочкаларда эмин-эркин сотилишига кўзимиз тушади”.


Абрамовнинг Қозоғистонда ишлашига қандай қарайсиз? (Сўровнома натижалари) / CHAMPIONAT.asia\nАбрамовнинг Қозоғистонда ишлашига қандай қарайсиз? (Сўровнома натижалари)\n4 декабрь куни сайтимизга янги сўровнома қўйгандик. “Вадим Абрамовнинг Қозоғистонда ишлашига қандай қарайсиз?” деган мавзуда.\nЎтган тўрт кун ичида жами 103 киши бу сўровномада қатнашибди. Дастлаб натижаларни келтириб ўтсак.\nЯхши бўлди, ҳар холда бекор юргандан кўра – 59 овоз\nЎзимизнинг клублардан таклиф кутса бўларди – 21 овоз\nҚозоғистонда футбол кучли эмас, бекор кетди – 6 овоз\nҚаерда ишлашининг менга фарқи йўқ – 17 овоз\nКўриб турганингиздек, энг кўп 59 киши Абрамовнинг Қозоғистонга кетганига ижобий баҳо берган. 21 киши озроқ кутса бўларди деган маънода ўзимизнинг клублардан таклиф тушишини кутса яхшироқ эди деган жавобни маъқул кўрган. 17 киши учун эса Абрамовнинг қаерда ишлашининг фарқи йўқ экан. Ва ниҳоят 6 иштирокчи Қозоғистон футболи кучли эмас, бекор кетди деган жавобда тўхталган.\nЭнди бу борада бизнинг фикримизни келтирадиган бўлсак, Вадим Карленовичнинг қарорини ҳозирча тўлиқ қувватлаймиз. Чунки ўзига яраша ном чиқарган мураббийнинг бир ярим йил ишсиз юриши катта муддат ҳисобланади. Шундай экан, Абрамов “Астана”ни танлаб тўғри қилди. Мураббий у ерда қозоқ футболи билан яқиндан танишади, Европа футболи ҳавосини тотиб кўради. Орамизда Қозоғистонда футбол савияси бизникидан паст деяётганлар ҳам йўқ эмас. Лекин муҳими шундаки, улар ривожланиш учун астойдил ҳаракат қилишмоқда. Суперлигадаги ҳеч бир клуб жимгина қараб тургани йўқ.\nЎз вақтида бизда ишлаган Виктор Кумиков, Миодраг Радулович, Виктор Пасулько, Владимир Фомичев сингари мураббийлар қозоқ футболида фаолият олиб боришди ва боришмоқда. Мана энди улар сафига Вадим Абрамов ҳам қўшилди ва бундан фақат хурсанд бўлишимиз керак. Ахир ўзбекистонлик мураббийларнинг чет эл футболида ишлаши биз учун ютуқ эмасми? Абрамов ўзимизда бекор юриб олий лига клубларидан таклиф кутса бўларди, лекин бизда кўп нарса насия эканлигини инобатга олсак, мураббий учун энг маъқули нақдини танлаш эди ва шундай қилди ҳам.\nАбрамов – кучли ва обрўли мутахассис. У аллақачон чемпионлик учун курашадиган клубларда ишлаш савиясига етган. Унинг учун “Навбаҳор”, “Қизилқум”, “Динамо” сингари доим муаммолар атрофида ўралашиб юрадиган жамоаларда ишлаш қизиқ бўлмаса керак. Қолаверса, бугунги кунда унга “Пахтакор”, “Бунёдкор”, “Локомотив” ва “Насаф” сингари кучли тўртликдан таклиф тушмаса ҳам керак. Қозоғистон чемпионатида ишлаш эса унинг учун янги мактаб саналади.\nҚаерда ишлашининг фарқи йўқ деганлар эса назаримизда, мураббий қаерда бўлмасин ишласа бўлди мазмунида овоз беришган. Энг муҳими, мураббий ишсиз қолмаса бўлгани. Ўйлаймизки, Вадим Карленович “Астана”ни танлаб тўғри йўл тутди. Қозоғистонлик журналистларнинг ёзишича, улар “Астана”га Луи Ван Гал, Славолюб Муслин каби номдор мураббийларнинг келишини кутишган экан. Охир-оқибат улар учун Абрамов номи сюрприз бўлди. Ва баъзилар бунга ҳаттоки қарши чиқишди ёки бўлмаса кинояли кулиб қўя қолишди. Абрамов олдида эса битта йўл қолди: фақат меҳнат орқали кимлигини бутун Қозоғистонга намойиш этиш. Бу борада у кишига омад тилаб қоламиз.\nСайтимизда чиққан янги сўровномада иштриок этишни унутманг.


Пишириқлар рецепти - 19 Марта 2015 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 18.02.2018, 10:19\nГлавная » 2015 » Март » 19 » Пишириқлар рецепти\nБизда фақат янги рецептлар!\nЗарур масаллиқлар: Хамирига: 120 мл. қайноқ сув, 1 чой қошиқ хамиртуруш, 1 чой қошиқ туз, 1,5 қошиқ шакар ёки асал, 1 ош қошиқ кунгабоқар ёғи, 200-250 гр ун. Ичига солишга: 150 гр кетчуп, 100 гр.дан пишлоқ ҳамда дудланган гўшт, 1 дона тухум ва кўкатлар.\nТайёрланиши: 1. Ўртача катталикдаги идишга қайноқ сув, шакар ва хамиртурушни солиб, аралаштиринг. Аралашмани 5 дақиқага қолдиринг.\n2. Дудлаган гўштни паррак шаклда тўғранг. Тухумни пиёлага солиб аталанг.\n3. Хамиртуруш кўпириб чиққач, туз, кунгабоқар ёғи ва унни қўшиб, хамир қоринг.\n4. Тайёр кўринишга келган хамирни тахминан 25 х 40 см.лик шаклда ёйиб, юзасига кетчуп суртинг. Устидан қирғичдан ўтказилган пишлоқнинг ярмини сепиб, сўнг дудланган гўштни теринг.\n5. Пицца кўринишига келган хамирни рулет шаклида ўранг. Юзасига аталанган тухумни суртинг. Рулет шаклида тахминий бўлакларга ажратиб, пичоқ билан белгилаб олинг. Сўнгра пишлоқнинг қолган ярми ва кўкатларни сепинг. Рулетни пицца қиздирилган газ печига қўйиб, юзаси қизаргунича пиширинг.\nТайёрланиш вақти: 30 дақиқа.\nҚЎЗИҚОРИН + ТОВУҚ ГЎШТИДАН ПИРОГ!\nБайрам дастурхони учун!\nЗарур масалиқлар: 400 гр қатлама хамир, 150 гр.дан товуқ гўшти ва қўзиқорин, 2 бош пиёз, 3 дона картошка, 100 мл. сут, 100 гр пишлоқ, 3 ош қошиқ кунгабоқар ёғи, зираворлар.\nТайёрланиши: 1. Товуқ гўштини сомонча шаклида тўғранг. Арчилган пиёз ва картошкани тўртбурчак шаклида кесасиз.\n2. Қўзиқоринни чайиб, сўнг паррак қилиб тўғранг. Қиздирилган товага кунгабоқар ёғидан солиб, тўғралган масаллиқларни 5 дақиқа давомида қовуриб олинг. Туз, мурч ва сутни қўшиб, 2-3 дақиқага димлаб қўйинг.\n3. Хамирни икки бўлакка ажратинг-да, ҳар бирини 0,5 см қалинликда ёйинг. Биринчи бўлагининг устига масаллиқларни жойлаб, устидан қирғичдан чиқарилган пишлоқни сепинг.\n4. Иккинчи хамир билан пирогни устини ёпинг. Юзасига аталанган тухум суртишни унутманг. Пирог қиздирилган газ печининг 180-200 даража ҳароратида пиширилади.\nОсон, тез ва мазали!\nЗарур масаллиқлар: 500 гр карам, ярим пиёла сув, 1 стакан ун, 1 стакан сметана ёки қатиқ, 2 дона тухум, 1 чой қошиқ хамир юмшатгич, 2 ош қошиқ ўсимлик ёғи, туз ва зираворлар.\nТайёрланиши: 1. Карамни майда сомонча шаклида тўғраб, ёғ солинган товада қовуриб олинг. Таъбга кўра туз, зираворлар ва сув солиб, димланг.\n2. Ун, қатиқ, тухум, сметана, хамирюмшатгич ва тузни аралаштиринг. Масаллиқларга совутилган карамни қўшинг.\n3. Пишириқ қолипи ёки тованинг тагини ёғлаб, карамли хамирни солинг. Пирог қиздирилган газ печининг 200 даража ҳароратида пиширилади.\nТайёрланиш вақти: 40 дақиқа.\nТаклиф қилиш биздан, тайёрлаб кўриш...\nЗарур масаллиқлар: битта лаваш хамири, 3 та қайнатилган тухум, 200 гр краб таёқчалари, 3 ош қошиқ майонез.\nТайёрланиши: 1. Лаваш хамирининг юзасига майонез суртинг.\n2. Устидан кирғичдан ўтказилган тухумни сепиб чиқинг.\n3. Тўртбурчак шаклда тўғралган краб таёқчаларини жойлаб, лавашни рулет шаклига келтиринг. Сўнг шу ҳолича целлофанга ўраб, музлаткичга қўйинг. Дастурхонга тортишдан олдин бўлакларга ажратиб, кесиб чиқасиз.\nТайёрланиш вақти: 15 дақиқа.\nМексиканча рецепт асосида ....\nЗарур масаллиқлар: Хамирга: 200 гр ун, 100 мл илиқ сут, 3-4 чой қошиқ хамиртуруш, 1 дона тухум, 30 гр сариёғ, таъбга кўра туз ва шакар. Безак учун: кунжут.\nҚиймасига: 200 гр қиймаланган гўшт, 1 тадан бош пиёз, помидор, қизил булғорқалампири, бир бўлак саримсоқпиёз, 2 ош қошиқ кунгабоқар ёғи, кўкатлар, 4 ош қошиқ консерваланган маккажўҳори, таъбга кўра туз ва мурч.\n1.Ун ва хамиртурушни аралаштиринг. Сут, шакар, туз ва эритилган сариёғни ҳам қўшинг. Тухум оқини хамирга солиб, сариғини алоҳида идишга олиб қўйинг. Масаллиқларни аралаштириб, хамир тайёрланг-да, кўтарилиши учун қолдиринг.\n2. Тўртбурчак шаклда тўғралган булғор қалампири, пиёз ва помидорни 3-4 дақиқа давомида ёғланган товада қовуринг.\n2. Масаллиқларга гўштни қўшиб, қовуришни давом эттирасиз. Сўнг маккажўҳори, саримсоқпиёз, туз ва зириворлар солинади. 2-3 дақиқадан кейин оловни ўчириб, тўғралган кўкатларни қўшасиз-да, димлайсиз.\n3. Хамирни кичик зувалачаларга ажратиб чиқинг. ҳар бирини думалоқ шаклда ёйиб, ичига қиймани солинг-да, тугинг. Кулча юзасига аталанган тухум сарғини суртиб, кунжут сепасиз. Пишириқ 190 даража ҳароратда қиздирилган газ печига қўйилади.\nКатегория: Taom reseptlari / Pazandachilik / O'zbek taomlar / Хар хил таомлар ва пишириклар рецепти | Просмотров: 6823 | Добавил: Sherlaruz.CoM | Теги: Pazandachilik / Кулинария, Pazandachilik, Рецептлар рўйх, taomlar retsepti, Ўзбек миллий таомлари, taom pishirish, кулинария, taom reseptlari, taomlar | Рейтинг: 0.0/0


Фактчек: Тошкентда “бошқа шикоятлар” йўқ / Янгиликлар, фикрлар, воқеалар | Ўзбекистон\n16 ноябрь 2018 300 0\nФактчек: Тошкентда “бошқа шикоятлар” йўқ\nТелеграмм мессенжернинг очиқ гуруҳларида босқинчилик ҳақидаги фаол тарқалмоқда. UZ KUN каналидан пост жўнатилган бўлиб, қидирув тизими бу огоҳлантиришни топа олмади. Матн жуда ажабланарли туюлиб, биз унинг не қадар ишончлилигини текшириб кўришга қарор қилдик: чиндан ҳам хавф мавжудми ёки бу фейкми?\nБиринчи, эътиборимизни қаратишимиз лозим бўлган нарса компаниялар номлари, ёвуз ниятли инсонлар ҳаракатларини мазкур компаниялар номидан амалга ошириши.\n“Сув қувури компанияси”, Elecricity компанияси – Тошкент учун “Водоканал” ва “Энергия қуввати” жудаям мос. Албатта, босқинчилар исталган компания номларидан фойдаланиши мумкин. Бироқ бу гап Тошкент шаҳри ва ҳатто мамлакатимиз тўғрисида ҳам эмаслигини англатиши мумкин.\nШу билан бирга огоҳлантиришнинг умумий “ташвишли” тонига ҳам эътиборни қаратиш лозим: “зудлик билан”, “сиз неча киши ҳаётини қутқаришингиз мумкин” деган сўзлар қўлланилмоқда. Бу иборалар сиз ўйланиб ҳам ўтирмай хабарни бошқалар билан ўртоқлашишингиз ва яна бошқаларга тарқатишингиз учун танланган. Бу ҳам кўз ўнггимизда манипуляция ва фейк тургани ҳақида фикрлашишга даъват этади.\nAnhor.uz Тошкент ИИББ матбуот хизматидан бу постни шарҳлаб беришни сўради.\nБиз бир ой давомида келиб тушган хабарларни текшириб чиқдик. Ҳеч бир туманда бу каби босқинчилар қилмиши тўғрисида шикоятлар бўлмаган.\nҲукм: Бу ростмана фейкнинг ўзгинаси.\nAnhor.uz ҳар қандай қазиятда ҳам сизни номаълум кишилар эшигингизни қоққанда огоҳ бўлишга чақиради. Шунинг баробарида ахборот тармоғида оўй бераётган воқеаларга эҳтиёткорлик билан муносабатда бўлишга даъват этади.


Ўзбекистонда тез ёрдам хизмати нега кечикиб келади? — Sof.uz\nЎзбекистонда тез ёрдам хизмати нега кечикиб келади?\n2.01 09:43 99 Тиббиёт\nҲаёт синов ва тасодифлардан ҳоли эмас. Кутилмаганда рўй берадиган бахциз ҳодисалар, фавқулодда ҳолатлар пайтида ёки касалликлар ҳуруж қилганда ҳар қандай инсон шошилинч тиббий ёрдамга муҳтож бўлади. Мамлакатимизда бу йўналишда шаклланган замонавий тиббий ёрдам тизими халқимизга тезкор ва малакали тиббий хизмат кўрсатишда муҳим омил бўлмоқда. Кейинги йилларда ушбу тизимнинг моддий-техник базаси такомиллашмоқда.\nШошилинч тиббий ёрдамнинг тезкорлиги, сифат ва самарадорлигини оширишга йўналтирилган ишлар ўз самарасини бермоқда. Бироқ, давлатимиз томонидан яратилаётган замонавий шароитларга қарамай, соҳада ҳали қатор ўйлантирадиган масалалар ҳам йўқ эмас. Масалан, баъзи ҳолларда чақириқ жойига “тез ёрдам”нинг кечикиб бориши ана шундай масалалардан биридир.\nЖумладан, жорий йилнинг 11 ойи давомида умумий мурожаатларнинг 2,3 фоиз ҳолатларда чақириққа кечикиб келиш ҳолатлари юз берган. Тўғри, бу фоиз ўтган йиллардаги бу борадаги кўрсаткичларда анча паст. Аммо шу ўринда, хўш, “103” хизмати ходимлар ва ихтисослашган автотранспорт воситалари билан тўлиқ таъминланган бўлса, унда нега баъзи ҳолларда тез ёрдам кечикади, деган ҳақли савол туғилиши табиий.\nМутахассисларнинг фикрича, бунга бир томондан мурожаатлар сони кўплиги бўлса, иккинчи томондан аксарият ҳолатларда йўлларда “тез ёрдам” машинасига йўл берилмаслик, асоссиз ва ёлғон чақириқлар билан боғлиқ ҳолатлар сабаб бўлмоқда. Биргина жорий йилнинг 11 ойи давомида ушбу хизматга 94 мингдан ошиқ шошилинч бўлмаган ҳолатлардаги мурожаатлар, 133 мингга яқин натижасиз чақириқлар ҳамда сурункали касалликлари бўлган беморлардан 832 мингга яқин қўнғироқлар келиб тушган.\nАфсуски, чақирув сигналига парво қилмайдиганлар ҳам йўқ эмас. Ҳолбуки, бу ҳаётда ҳеч бир инсон тасодифий бахциз ҳодисалардан, соғлиғи билан боғлиқ муаммо юз беришидан кафолатланмаган"-дейилади Соғлиқни сақлаш вазирлигининг ахборотида.


БМТ «Жаслиқ» колониясининг ёпилишини қўллаб-қувватлади- Kruz.uz\nБМТ «Жаслиқ» колониясининг ёпилишини қўллаб-қувватлади\n08:55, 10.08.2019 638 0 Жамият\nБМТнинг Ўзбекистондаги ваколатхонаси Шавкат Мирзиёевнинг «Жаслиқ» колониясининг ёпилиши тўғрисидаги қарорини қўллаб-қувватлади. «Gazeta.uz»нинг ёзишича, бу ҳақда БМТнинг доимий координатори Хелена Фрейзер баёнотида келтирилган.\nХабарда айтилишича, «Жаслиқ» колониясидаги аянчли сақлаш шароитлари 2002 йилда Ўзбекистонга ташриф буюрган БМТнинг қийноқлар бўйича махсус маърузачиси Тео ван Бовен томонидан танқид қилинган.\nУшбу ташриф чоғида у «Ҳукумат ҳатто ўзининг жойлашуви билан шафқатсиз, ғайриинсоний ва инсон қадр-қимматини камситувчи муносабат ёки жазога тенг шароит яратувчи ‘Жаслиқ’ колониясини ёпиш масаласини зудлик билан кўриб чиқиши лозим»лигини таъкидлаган.\nМиллий қонунчиликка мувофиқ, ушбу муассасадаги маҳбусларнинг оила аъзолари улар билан учрашиш учун узоқ йўл юрмаслиги мақсадида маҳбуслар аввалги яшаш жойи яқинидаги колонияга кўчиш ҳуқуқига эга.\n«Жаслиқ» колониясида сақланаётган барча маҳбусларнинг оила аъзолари улар кўчириб ўтказилувчи муассаса ҳақида ўз вақтида ва тегишли равишда хабардор қилиниши лозим.\nПрезидент қарорида «Жаслиқ» колониясининг барча моддий ресурслари ва хоналари Қорақалпоғистон Ички ишлар вазирлигининг тергов ҳибсхонаси сифатида фойдаланиш учун берилиши кўзда тутилган.\nШунингдек, БМТ ундан дастлабки тергов пайтида ҳибсда сақлаш жойи сифатида ва жиноий суд ишларида бошқа мақсадларда фойдаланмаслик зарурлигини таъкидлаб ўтган.\n17:42, 01.08.2020 1926\n19:10, 23.07.2020 4557\n20:09, 18.07.2020 7881\n23:33, 30.06.2020 3402\n23:32, 27.06.2020 2162\nЖўқарғи Кенгес Las Vegas чорлов Олий Мажлис депутатлариб Жолдас Абдужамилов давлат солиқ инспекцияси "Уммон" депутатлар Қур кечаси спорт мактаби Дилназ Адилчаева\n19:08, 01.08.2020 1715\n12:19, 02.08.2020 1471\n12:21, 02.08.2020 603\n04:19, 02.08.2020 535


“Уйчи пахта тозалаш”\n“Уйчи пахта тозалаш” акциядорлик жамияти акциядорларнинг йиллик умумий йиғилиши 2019 йил “29” июнь куни ўтказилади. Умумий йиғилиш соат 1000да Уйчи тумани, Ровот ш.ф.й., Боғ кўча, 1-уйда жойлашган “Уйчи пахта тозалаш”акциядорлик жамиятимаъмурий биносинингмажлислар залида ўтказилади. Йиғилиш қатнашчилари соат 900да рўйхатга олиш бошланади.\nСаноқкомиссиясиаъзолари сони вашахсийтаркибинитасдиқлаш.\nЖамият ижроия органи раҳбарининг 2018 йилдаги фаолияти ҳамда жамиятни ривожлантириш стратегиясига эришиш бўйича кўрилаётган чора-тадбирлар тўғрисидаги жамият Бош директорининг ҳисоботини эшитиш.\nЖамият кузатув кенгашининг 2018 йилдаги фаолияти бўйича ҳисоботини эшитиш.\nЖамият ижроия органи раҳбариЖамолитдинов Ёлқин Хамидович билан тузилган меҳнат шартномасини бекор қилиш билан боғлиқ қарорнимаъқуллаш.\nЖамият ижроия органи раҳбари билан тузилган меҳнат шартномасининг муддатини узайтиришни кўриб чиқиш.\nЖамиятнинг 2018 йил якунлари бўйича аудиторлик ташкилотларининг хулосаларини тасдиқлаш.\n8. Жамиятнинг 2018 йиллик ҳисоботини ва 2019 йил учун мўлжалланган бизнес-режасини тасдиқлаш.\n10. Жамиятнинг 2018 йил якуни бўйича олинган соф фойдасини тақсимлаш.\n8 йил молия-хўжалик фаолияти якуни бўйича аудиторлик текширувини, шу жумладан Халқаро стандартларга мувофиқ тузилган молиявий ҳисоботларнинг Халқаро аудит стандартларга мувофиқ аудиторлик текширувини ўтказиш тўғрисида, аудиторлик ташкилотини ва унинг хизматларига тўланадиган ҳақнинг энг кўп миқдорини белгилаш.\nЖамиятнинг аффилланган шахслари билан келгусида жамият томонидан кундалик хўжалик фаолияти жараёнида акциядорларнинг кейинги йиллик умумий йиғилишигача бўлган даврда тузилиши мумкин бўлган битимларни тасдиқлаш.\n19. Жамият томонидан“Барака пахта текс” МЧЖга киритилган ва киритиладиган таъсис улушларинитасдиқлаш.\n20. Жамият таъсисчилигида уруғлик чигит тайёрлашга ихтисослаштирилган масъулияти чекланган жамиятини ташкил этиш.\n21. Жамият томонидан 2018 йил давомида амалга оширилган ҳомийлик ва беғараз ёрдамларни тасдиқлаш ҳамда жамият харажатига олиб бориш.\n22. Қонунчиликда белгиланган даъво муддати ўтган жамиятнинг дебиторлик ва кредиторлик (шу жумладан дивидендлардан) қарздорликларини ҳисобдан чиқаришни кўриб чиқиш ҳамда бухгалтерия ҳужжатларига тегишли ёзувларни киритиш.\nЖамият акциядорларининг реестри шакллантириладиган сана – умумий йиғилишни ўтказиш тўғрисида хабардор қилиш учун акциядорлар реестри 2019 йил 08 июнь ҳолатига ва акциядорлар умумий йиғилишида қатнашиш ҳуқуқига эга жамият акциядорларининг реестри 2019 йил 25 июньҳолатига шакллантирилади.\nАкциядорлар ўзлари билан шахсни тасдиқловчи ҳужжат-паспортҳамда уларнинг вакиллари Ўзбекистон Республикаси қонунчилигида белгиланган тартибда расмийлаштирилган ишончнома биланкелишлари шарт(жисмоний шахслар учун-нотариус томонидан тасдиқланган, юридик шахслар учун-мазкур юридик шахс томонидан берилган).\nАкциядорлар акциядорларнинг йиллик умумий йиғилиши тўғрисидаги маълумотлар билан “Уйчи пахта тозалаш” акциядорлик жамияти маъмурий биносида танишишлари мумкин.\nАкциядорлар қўшимча маълумот олиш учун қуйидаги манзилга мурожаат қилишлари мумкин: Наманган вилояти, Уйчи тумани, Ровот ШФЙ, Боғ кўчаси, 1-уй,\nэлектрон почта:info@uychipaxta.uz, тел.:(97) 418-36-36.\nНаманганская об-ть, Уйчинский р-н, МФЙ Ровот, ул.Бог, д.1


Наманган яна бир кубок баҳсларига мезбонлик қилади – O'zbekiston Milliy paralimpiya qo'mitasi\nНаманган яна бир кубок баҳсларига мезбонлик қилади\nЭртага Наманган вилоятида Ўзбекистон Республикаси Жисмоний тарбия ва спорт вазирлигининг “Спорт ва оммавий жисмоний тарбия тадбирларининг 2020 йил учун Республика календар режаси”га мувофиқ, футбол бўйича Қорақалпоғистон Республикаси, вилоятлар ва Тошкент шаҳар терма жамоалари ўртасида “Ўзбекистон кубоги” мусобақаси бўлиб ўтади. Наманган вилоятида 2008 ва 2007 йилларда туғилган футболчилар ўртасида бўлиб ўтадиган мусобақаларга мезбонлик қилади. 20-25 октябрь кунлари 2008 йилда, 26-31 октябрда эса, 2007 йилда туғилган футболчилар ғолиблик учун баҳс юритади. Бу ҳақда болалар ўсмирлар ва оммавий футболни ривожлантириш бўлими телеграм каналида хабар берди.\nБугун 2008 йилда туғилган футболчилардан иборат терма жамоалар Наманган вилоятига етиб келмоқда. Бевосита мусобақани ўтказишга Ўзбекистон футбол ассоцияцияси томонидан масъул етиб тайинланган Болалар, ўсмирлар ва оммавий футболни ривожлантириш бўлими бошлиғи Маъмур Саидқосимов ҳамда бўлим бошлиғи ўринбосари Отабек Кенжаев жамоалардан олдин Наманган шаҳрига етиб келди. ЎФA вакиллари куннинг биринчи ярмида Наманган вилоят футбол ассоцияцияси висе-президенти Шуҳрат Мирхолдиршаев ва НФA мутахассиси Ғолиб Aхунов ҳамроҳлигида Ўзбекистон кубоги баҳсларига мезбонлик қиладиган Тўрақўрғон туманидаги “Одил Жуниор” академияси стадионини кўздан кечириб, у ерда яратилган шарт-шароитлар билан яқиндан танишди.\nШундан сўнг, ишчи гуруҳ Наманган шаҳридаги 17-сонли “Навбаҳор-Умид” ихтисослаштирилган болалар-ўсмирлар футбол мактабида бўлишди. ЎФA ва НФA вакиллари футбол мактабида “C” лисензияси учун ўтказилаётган курс қатнашчилари билан ҳам учрашиб, улар билан суҳбат уюштиришди. Шунингдек, футбол мактабидаги майдонлар ҳам кўздан кечирилиб, футбол мактаби раҳбарияти ва мураббийларга тегишли кўрсатмалар берилди.\nЎзбекистон футбол ассоцияцияси вакиллари Наманган вилоят футбол ассоциациясига ажратилган бино ва хоналар билан ҳам танишди. Меҳмонларда ассоциацияда самарали тарзда ишлаш учун барча шарт-шароитлар яратилганлигини эътироф этишди. Шундан сўнг, Ўзбекистон кубоги мусобақасининг ташкилий гуруҳи ва учрашувларни бошқариш учун жалб этиладиган ҳакамлар иштирокида йиғилиш ўтказилди. Йиғилишда ЎФA вакиллари учрашувларни юқори савияда ўтказиш борасида йиғилиш қатнашчиларига тушунча бериб ўтишди.\nКуннинг иккинчи ярмида иштирокчи жамоалар мандатдан ўтишди. Кечки пайт эса, Ўзбекистон кубоги мусобақасига қуръа ташлаш маросими бўлиб ўтади.\nЭслатиб ўтамиз, катта футболида ҳам Намангандаги “Марказий” ўйингоҳ Ўзбекистон кубоги финалига мезбонлик қилиши белгиланганди.\n“Реал” Бэйлни нега ўйнатмади?


Қозоғистон «Борат»ни енга олмади. Энди мамлакат сайёҳларни жалб этиш учун унинг иборасидан фойдаланмоқда - Zamin.uz\nҚозоғистон ва «Борат» фильми муаллифлари ўртасидаги муносабатлар мураккаб. Актёр Саша Барон Коэн ушбу фильмда мамлакатни жуда қолоқ, унинг фуқароларини жуда оми қилиб кўрсатгани туфайли ундан узоқ вақт хафа бўлиб юришган. Аммо фильм чиққанидан кейинги 14 йил ичида нимадир ўзгарганга ўхшайди, деб ёзади Meduza.\nИккинчи «Борат» фильми премьераси арафасида Қозоғистон ичида туризмни реклама қилишга масъул бўлган Казакҳ Тоурисм миллий компанияси «Казахстан. Нраица!» (инглизчада «Kazakhstan. Very nice!» деб янграйди) шиори билан реклама чиқарди. Бу иборани Коэннинг қаҳрамони, қозоғистонлик журналист Борат Сагдиев фильмда ҳадеб такрорлайверади.\nThe New York Times газетаси реклама муаллифлари билан боғланди. Улар Қозоғистон телевидениесида саёҳатлар ҳақидаги кўрсатув бошловчиси америкалик Деннис Кин ва унинг ҳамкасби, режиссёр Ермек Утемисов бўлиб чиқди. «Нраица!» иборасини реклама шиорига айлантириш таклифи билан улар Kazakh Tourism’га мурожаат қилган.\nУтемисовнинг фикрича, 14 йил ичида Қозоғистонда янги авлод етишиб чиққан, улар Коэнни яхши кўради, унинг юморини тушунади ва ҳеч нарсадан хафа бўлмайди.\nКоэннинг ўзи эса унинг фильмларидаги Қозоғистон ҳақиқий Қозоғистонга ҳеч қандай алоқаси бўлмаган «сохта» мамлакат эканлигини айтган. Америкаликлар бу мамлакат ҳақида деярли ҳеч нарса билмаганлиги учунгина у айнан Қозоғистонни танлаган. Коэннинг ўзи Қозоғистонни «ажойиб», унинг аҳолисини эса мағрур ва замонавий деб ҳисоблайди.\nЭслатиб ўтамиз, актёр ва комедиант Саша Барон Коэн «Диктатор» ва «Борат» фильмларидаги роли сабаб Қозоғистон ва Тожикистонга кириши тақиқланган. “Замин” янгиликларини “Одноклассники”да кузатиб боринг\n6-12-2019, 20:41, Маданият\n«Олтин глобус» мукофоти совриндорлари тақдирланишди\n7-01-2019, 16:00, Маданият\nРоссиялик хонанда Валерия: Ўзбекистоннинг «Scorpion» фильми устида ишлаш мен учун ҳам қизиқарли бўлди\n26-10-2018, 13:53, Маданият\nШоҳруҳхоннинг навбатдаги фильми уруш ҳақида\n11-05-2017, 10:45, Маданият


Иброҳимович: Башарангни бежаб қўяман!\n8 октябрь, 2020, 09:00\nЗлатан такаббур футболчи\nАйни пайтда Италия В сериясида “Самбенедеттезе” жамоаси шарафини ҳимоя қилаётган 36 ёшли аргентиналик ҳужумчи Макси Лопес “Милан”да ўйнаган пайтда Златан Иброҳимович билан 2012 йилда юзага келган можаро қандай бўлганини айтиб берди.\n- Биз “Парма”га қарши ўйнаётган эдик. Мен жарима майдончасидаги Златанга пас бердим. У ҳатто жойидан қимирламади ва тўп ўтиб кетди. У бирдан менга бақира кетди. У тўп унинг оёғига келиб тушиши кераклигини айтди. Мен эса, пас яхши бўлганини ва у зарба бериши мумкинлигини таъкидладим.\nЎйиндан сўнг, Златан жанжаллашишини кутгандим. Йўқ, у индамади. Орадан бир неча кун ўтди. Ҳаммаси жим-жит. Кейин Чемпионлар лигасидаги ўйинимиз олдидан олдимга келиб, шундай деди: “Менга ёқиб қолдинг, аргентиналикларнинг ўзига хос характери бор, улар ўзлари тўғри деб ўйлаган нарсани айтади. Лекин кейинги гал яна шунақа қилсанг, башарингни бежаб қўяман”, - деб эслайди Макси Лопес.\nОрадан анчагина вақт ўтган бўса-да, Златан Иброҳимович ҳозир яна “Милан” сафида тўп тепмоқда.


Балиқ овлаш 2020 йилги Олимпиада дастурига киритилиши мумкин » Новости Узбекистана сегодня: nuz.uz\nНовости Узбекистана → ЙЎҒ-Е → Балиқ овлаш 2020 йилги Олимпиада дастурига киритилиши мумкин\n14-10-2016 12:48 0 1006 Рейтинг1 Чоп этиш\nТокиода бўлиб ўтадиган 2020 йилги ёзги Олимпиада дастури ҳали расман тасдиқланмади. Бироқ Олимпия ўйинларида балиқ овлаш усталари биринчи марта иштирок этишлари мумкин.\nУшбу спорт турининг халқаро федерацияси бу борада Халқаро олимпия қўмитасига ариза берди.Таъкидлаш жоизки, Олимпиада дастурига киритиладиган спорт тури барча беш қитъада оммалашган бўлиши керак. Балиқ овлаш бутун дунёда оммавий тус олгани сабабли, бу спорт турининг Олимпиадада пайдо бўлиши уни янада универсалроқ қилиши мумкин, деб ҳисобланмоқда Халқаро балиқ овлаш федерациясида.\nБалиқ овлаш Олимпиадага 120 йилдан кейин яна қайтиши мумкин: 1990 йилда балиқ овлаш бўйича норасмий мусобақалар Париждаги Олимпиадада бўлиб ўтган, унда 6 та давлат вакиллари беллашган, бироқ ғолиб номи сақланиб қолинмаган. Бугунги кунга келиб 2020 йилги Олимпиада дастурига скейтбордда учиш, қояга кўтарилиш, каратэ ва бейсбол каби янги спорт турлари киритилди.\n“Ёшлар боғи”да ташкил қилган оммавий қабул


Барқарор ривожланиш мақсадларини амалга ошириш чорраҳасида: пандемия, имплементация ва парламент салоҳияти\nМаълумки, БМТнинг Барқарор ривожланиш мақсадлари (БРМ) инсониятни ҳимоя қилиш ва фаровонлигини оширишга қаратилган. У бу борада якдиллик билан саъй-ҳаракат қилиш учун ўзига хос чақириқ ҳисобланади. Бинобарин, БРМнинг 2030 йилгача мўлжалланган Кун тартиби янги дунё ҳақидаги дадил тасаввурдир. Унда ижтимоий ва сиёсий адолатга содиқ қолиш, ижтимоий ва сиёсий ҳисобдорликнинг янгича шаклларини қўллаб-қувватлаш сари имкон қадар кўпроқ интилишлар ўз мужассамини топган.\nБугунги коронавирус инқирози шароитида Барқарор ривожланиш мақсадлари ҳар доимгидан ҳам долзарброқ. Нега деганда, дунё тарихий кўламларга эга бўлган, хусусан, кейинги 50 йил давомида кузатилмаган энг йирик таҳдид ва инқирозга дуч келиб турибди.\nБМТ Бош котиби Антониу Гутерриш таъкидлаганидек, "COVID-19 пандемияси келтириб чиқарган инқирознинг нақадар жиддий экани барча учун тушунарли бўлмоғи керак".\nЖорий йилнинг иккинчи чорагида жаҳон миқёсида тахминан 400 миллион иш жойи мавжудлигига тенг бўлган қувватдаги улкан иқтисодий салоҳият бой берилди. Бундан ташқари, экспертлар қайд этганидек, Барқарор ривожланиш мақсадларига эришиш борасидаги имкониятларимиз йўлига COVID-19 жиддий тўсиқ бўлмоқда.\nҲеч ким ортда қолмаслиги керак\nМиллий парламентлар ўз мамлакатининг ривожланиш жараёнларида катта роль ўйнайди. Демак, парламентлар Барқарор ривожланиш мақсадларига эришишнинг муҳим воситасидир.\nАфсуски, жамоатчилик соғлиғини сақлаш ва дастлабки тиббий-санитария ёрдами кўрсатиш соҳалари бўйича тавсия этиш мумкин бўлган «ҳамма учун ягона рецепт» мавжуд эмас. Айнич чоғда, ижтимоий, иқтисодий ва суд-ҳуқуқ соҳаларини ҳуқуқий тартибга солишни таъминлаш жуда ҳам муҳим.\nҚабул қилинадиган қонунларни баҳолашнинг самарали механизмини ишлаб чиқиш зарур. Парламент тараққиёти Барқарор ривожланиш мақсадларининг "ҳеч ким ортда қолмаслиги керак" принципига амал қилишда қўл келади.\nКамбағалликни камайтириш бўйича чораларни режалаштиришда парламент фаол роль ўйнаши лозим. Бундай ёндашув, ўз навбатида, барқарор иқтисодий ва ижтимоий ривожланиш жараёнида жамоатчиликнинг янада кенг иштирокини таъминлашда қўл келади.\nЎзбекистонда мустақиллик йилларида миллий парламент фаолияти соҳасида ибратли анъаналар тўпланди. БРМни амалга ошириш учун зарур ҳуқуқий асослар мунтазам такомиллаштириб борилмоқда. Бунда халқаро ва илғор хорижий тажрибалардан унумли фойдаланилмоқда.\nҚонун ижодкорлиги сифатини ошириш, ўз навбатида, мамлакат ўз олдига қўйган мақсадларга эришиш, фуқаролар ҳаёти фаровонлигини ошириш учун зарур бўлган парламент назоратини кучайтириш имконини бермоқда.\nСўнгги 3 йилда Олий Мажлис томонидан ижтимоий соҳада 30 дан зиёд қонун қабул қилинди. Хусусан, “Фуқароларнинг репродуктив саломатлигини сақлаш тўғрисида”, “Илм-фан ва илмий фаолият тўғрисида”, “Касаба уюшмалари тўғрисида”, “Мактабгача таълим ва тарбия тўғрисида”, “Инновацион фаолият тўғрисида”ги қонунлар шулар жумласидандир.\nПарламентимиз томонидан 10 дан ортиқ халқаро шартнома, чунончи, Халқаро меҳнат ташкилотининг 4 та Конвенцияси ратификация қилинди.\nИнституциявий асослар нималардан иборат?\nЎзбекистон Барқарор ривожланиш мақсадларига эришишнинг қатъий тарафдоридир. Мамлакатимизда 2017 — 2021 йиллар доирасида амалга оширилаётган Ҳаракатлар стратегиясининг устувор йўналишлари БРМга тўла мос тушади.\n2018 йилда Ҳукумат томонидан Барқарор ривожланиш соҳасидаги 16 та Миллий мақсад ва ушбу мақсадлар билан боғлиқ равишда 2030 йилгача бўлган даврга мўлжалланган 127 та вазифа тасдиқланган.\nМазкур Миллий мақсад ва вазифаларни имплементация қилиш бўйича “Йўл харитаси” қабул қилинган. Бош вазир ўринбосари бошчилигидаги Мувофиқлаштирувчи кенгаш ҳам тузилган.\nКейинги уч йилда камбағалликка барҳам бериш, аҳоли соғлиғини яхшилаш, айниқса, хотин-қизларга нисбатан зўравонликка қарши курашиш, экология муаммоларига ечим топиш, гендер тенгликни таъминлаш каби муҳим соҳаларга алоҳида эътибор қаратилаётгани бунинг тасдиғидир.\nЖумладан, Гендер тенгликни таъминлаш бўйича комиссия ва Коррупцияга қарши курашиш бўйича миллий кенгаш тузилган бўлиб, уларнинг фаолиятида парламент аъзолари иштирок этмоқда. Парламент палаталарининг қўллаб-қувватлаши туфайли Ёшлар парламенти ўз ишини бошлади.\n2020 йил 22 июнда халқаро ташкилотлар, жумладан, БМТнинг устав органлари ва шартномавий қўмиталари тавсияларини ҳисобга олган ҳолда ишлаб чиқилган Инсон ҳуқуқлари бўйича Ўзбекистон Республикаси Миллий стратегияси қабул қилинди.\nМиллий стратегияни тайёрлашда инсон ҳуқуқларини ҳимоя қилиш ва таъминлашнинг долзарб муаммоларини ҳар томонлама ўрганиш, амалдаги қонунчилик, ҳуқуқни қўллаш амалиёти ва илғор хорижий тажриба таҳлили, шунингдек кенг жамоатчилик муҳокамалари, халқаро ва миллий маслаҳатлашувлар натижаларига таянилди.\nҲозирги вақтда Инсон ҳуқуқлари бўйича миллий стратегияни амалга ошириш ишлари бошлаб юборилди. Мисол учун, шу мақсадда Инсон ҳуқуқлари соҳасидаги халқаро мажбуриятларга амал қилиш бўйича Парламент комиссияси тузилмоқда.\nМониторинг ҳамиша муҳим\nЎзбекистонда Барқарор ривожланиш мақсадларига эришиш бўйича саъй-ҳаракат ва мажбуриятлар декадаси бошланган. Мазкур лойиҳа парламент томонидан БМТнинг мамлакатимиздаги агентликлари билан ҳамкорликда амалга оширилмоқда.\nБарқарор ривожланиш соҳасидаги миллий мақсад ҳамда вазифаларни бажариш бўйича Ихтиёрий миллий шарҳ тақдимоти ўтказилди. Ушбу маъруза лойиҳаси парламент ва жамоатчилик томонидан кенг муҳокама қилинди.\nЎзбекистон 2020 йил июль ойида Барқарор ривожланиш бўйича юқори даражадаги сиёсий форумга Ихтиёрий миллий шарҳини тақдим этган 49 та давлат сафидан жой олди.\nМай ойида шу бўйича парламент комиссиясининг биринчи мажлиси ўтказилди.\nУнинг фаолияти Барқарор ривожланиш соҳасидаги миллий мақсадларнинг бажарилишини ҳам миллий, ҳам минтақавий даражада доимий назорат қилишдан иборат бўлиб, ушбу жараён вилоят ва туманлар кесимида амалга оширилади. Бу борадаги ишларга маҳаллий Кенгашларнинг 6 минг 600 нафар депутатидан иборат улкан салоҳият сафарбар этилган.\nБРМга доир маълумотлардан парламент аъзоларининг хабардорлигини ошириш мақсадида Парламентлараро иттифоқнинг “Парламентлар ва Барқарор ривожланиш мақсадлари” номли қўлланмаси ўзбек тилида нашр этилди.\nХалқаро ҳамкорликнинг бугуни ва истиқболлари\nЎзбекистон коронавирус пандемияси даврида БМТ тузилмалари билан яқин ҳамкорликда иш олиб бормоқда. Мамлакатимизнинг ижтимоий-иқтисодий тараққиётини, айниқса, соғлиқни сақлаш, маданият, аҳоли бандлиги соҳаларидаги ривожланиш суръатларини тиклаш бўйича амалга ошираётган комплекс чора-тадбирлари халқаро миқёсда қўллаб-қувватланаётгани бунинг амалий ифодасидир.\nСўнгги ой ичида БМТ ва унинг тузилмалари, хусусан, Халқаро меҳнат ташкилоти, Жаҳон соғлиқни сақлаш ташкилоти, ЮНЕСКО, БМТРД, БМТ Инсон ҳуқуқлари бўйича олий комиссарининг Бошқармаси, ЮНФПА, ЮНИСЕФ, Халқаро миграция ташкилоти ҳамда Парламентлараро иттифоқнинг юқори лавозимли вакиллари иштирокида онлайн шаклда Глобал мунозараларнинг 2 та туркуми ташкил этилди.\nБМТ Бош котиби А.Гутерришнинг "БМТ-75" халқаро ташаббуси доирасида ўтказилган ушбу мунозаралар Барқарор ривожланиш мақсадларининг бажарилишига бағишланди. Охирги мунозараларда ижтимоий соҳани ривожлантириш - маданият, соғлиқни сақлаш ва бандлик тизимларига доир масалалар муҳокама қилинди.\nГлобал мунозараларнинг 3-туркуми гендер тенгликни таъминлаш, болалар, ногирон шахслар ва мигрантлар ҳуқуқларини ҳимоя қилишга бағишланади. Тадбирнинг ташкилотчилик ишлари Гендер тенгликни таъминлаш бўйича комиссия зиммасига юкланган.\nЖорий йилнинг 12-13 август кунлари Инсон ҳуқуқлари бўйича Самарқанд форумини видеоконференция шаклида ўтказиш режалаштирилган. Бўлажак анжуман ёшлар ҳуқуқларини рағбатлантиришнинг долзарб масалаларига бағишланади.\nФорумнинг мақсади — ёшлар ҳуқуқларини ҳимоя қилиш ва рағбатлантиришнинг халқаро ҳамда минтақавий восита ва механизмларини такомиллаштиришга тааллуқли долзарб масалаларни муҳокама қилишдан иборат. Мазкур халқаро анжуманнинг фахрий спикерлари сифатида БМТнинг Инсон ҳуқуқлари бўйича олий комиссари, Парламентлараро иттифоқ Бош котиби, БМТнинг Ёшлар масалалари бўйича махсус элчиси ва бошқа юқори мартабали шахсларни таклиф этиш мўлжалланмоқда.\nБиз БРМни амалга ошириш чорраҳасида турибмиз. Аксарият ҳолларда миллий парламентлар ХIX асрга мансуб модель асосида ташкил топганига эътибор қаратайлик. Бу моделни такомиллаштириш, жумладан, АКТни жорий этиш, халқ билан доимий мулоқотни йўлга қўйиш, макон ва замон чақириқларига ҳамда давр талабларига ўз вақтида жавоб қайтариш тақозо этилади.\nШундай экан, рарламент демократик бошқарувнинг юраги сифатида ҳамиша фуқароларнинг, сайловчиларнинг, фуқаролик жамиятининг ҳуқуқ ва манфаатлари ҳимоясида мустаҳкам туриши шарт.\nҚонунчилик палатаси Спикерининг биринчи ўринбосари,\nПарламентлараро иттифоқ раисининг ўринбосари\nКўришлар сони: 1546


Лионель Мессига "Барселона" ҳужумчиси сифатида даромадининг умумий ҳисобидан 4 миллион евро миқдоридаги солиқни тўламаганлиги учун испан суди томонидан 21 ойга озодликдан маҳрум қилиш қарори чиқарилди. Шунингдек футболчининг отаси Хорхе Мессига ҳам худди шундай қамоқ жазоси тайинланди, деб хабар беради CNBC.\nТаҳмин қилинишича, испан қонунларида икки йилдан кам бўлган қамоқ жазоси шартли ҳисобланади ва шу сабабли Месси ва унинг отаси озодликда қоладилар. Бундан ташқари, мазкур чиқарилган қарор Испания Олий суди томонидан қайта кўриб чиқилиши ҳам мумкин. Суд қарорига кўра Месси икки миллион евро миқдорида жаримага тортилган, отаси эса бир ярим миллион евро тўлаши лозим.


Украина: Юлия Тимошенко озодликка чиқди - BBC O'zbek\nImage caption Тимошенко хоним касалхона ҳудудини автомобилда тарк этган.\nУкраина собиқ бош вазири Юлия Тимошенко ҳибсда сақланган Харьковдаги касалхонадан чиқарилган.\nТимошенко хоним касалхона ҳудудини автомобилда тарк этган. Озод бўлиш олдидан у касалхона биноси олдида тўпланган тарафдорларига қарата қўл силкиган.\nСобиқ бош вазир 2014 йил 25 майда ўтиши эълон қилинган муддатидан олдинги президентлик сайловларида қатнашиш истагини билдиргани айтилмоқда.\nУкраина Олий Радаси бугун президентнинг имзосисиз қамоқдаги собиқ бош вазир Юлия Тимошенкони озод этиш ҳақида қарор қабул қилди.\nСпикер Турчиновнинг таъкидлашича, ҳозир Тимошенкога нисбатан хавф борлиги боис, шошилинч қарор чиқаришга тўғри келган.\nТимошенко хоним 2009 йилда Россия билан газ тўғрисидаги шартномани имзолашда хизмат вазифасини суистеъмол қилишда айбланиб, 2011 йил етти йилга озодликдан маҳрум этилган эди.\nБундан олдин, Олий Рада мамлакатда 2004 йилги конституция тикланиши ва Украинада парламент-президентлик бошқаруви жорий этилишини билдирган эди.\nОлий Рада амал қилиши учун президент имзоси талаб этилмайдиган қарор чиқаришни лозим топган.\nПарламент спикери Александр Турчиновга кўра, 2004 йилги конституция Радага президент иштирокисиз ҳукуматни тузиш имконини беради.\nРада қарорини мажлислар залида рўйхатдан ўтган 331 депутатдан 325 таси ёқлаган.\nЯнуковичнинг маълум муддат қаерда эканлиги номаълум қолганди.\n22 февралда деярли бир кун қаердалиги маълум бўлмаган Украина Президенти Виктор Януковичнинг телемурожаати давлат телевидениеси орқали намойиш қилинган. Киевдаги сўнгги ҳодисаларни у давлат тўнтаришига уриниш, ёввойилик, бандитлик деб таърифлаган.\nРоссия Ташқи Ишлар вазири Сергей Лавров Украинадаги воқеаларни "давлат мустақиллигига дахл қилиш" деб атаган ва музокараларда қатнашган Полша, Олмония, Франция ҳукуматларидан келишувга риоя қилмаган мухолифатга таъсир ўтказишга чақирган.\nХабар қилинишича, Киевдаги президент қароргоҳида ҳозир қўриқчилар кўринмайди, у ерда фаоллар йиғилишган.\nШунингдек, Киевдаги "Жуляне" аэропортига кирадиган машина ва йўловчиларни текшириш бошланган.\nБи-би-си мухбирининг айтишича, фаолларнинг қўлларида 1467 кишининг исми-шарифи ёзилган рўйхат бўлиб, қидирилаётганларнинг аксарияти "Беркут" жангчилари, депутат ва давлат мулозимларидир.\nФаоллар рўйхатдагилардан ҳали ҳеч кимни топмаганларини айтганлар.


Муқаддас қасамга содиқ ўғлонлар - Уч илдиз\nby Тўлқин Эшбек · 09.07.2017\nЎзМУ ректори Авазжон Мараҳимов бўлғуси заҳирадаги офицерларни қутлар экан, уларни она Ватанимиз тинчлиги ва осойишталигини кўз қорачиғидек асрашдек муқаддас бурчларини шараф билан бажаришларига омад тилади. ЎзМУ ректорининг ҳарбий қасамёд қабул қилган йигитларга қарата: «Муқаддас қасамга умрбод содиқ бўлинглар!» деган тилаклари анжуман иштирокчиларини ҳам тўлқинлантириб юборди.\nКўркам ва ўктам йигитларга ҳавас-ла боқиб, шоирнинг «Эҳ, сенинг ёшлигинг менда бўлсайди» деган сатрлари кўнглимиздан ўтади. ЎзМУ Ҳарбий кафедраси фаолияти ҳам ҳавас қилса арзигулик даражада!\nАҚШдан келган доктор Амир Маҳмудов ЎзМУда маҳорат сабоқлари ўтказади!\nNext story Бахт карвони\nPrevious story Юрт мадҳи ёшлар ижросида


“Коррупцияга қарши комплаенс тизимини банк соҳасига татбиқ этишнинг ўзига хос жиҳатлари” мавзусида семинар ташкил этилди - Ўзбекистон Республикаси Марказий банки\n“Коррупцияга қарши комплаенс тизимини банк соҳасига татбиқ этишнинг ўзига хос жиҳатлари” мавзусида семинар ташкил этилди\nЯнгиланган сана: 29 Апр 2021, 19:02\nБанк-молия соҳаси ривожи учун комплаенс-назорат олиб борилиши қанчалик долзарб аҳамиятга эга? Ушбу тизимни банк соҳасига татбиқ этилиши орқали коррупция ҳолатларини камайтиришга эришиш мумкинми?\nЎзбекистон Республикаси Марказий банкида Адлия вазирлиги, Бош прокуратура, БМТнинг тараққиёт дастури, KPMG ҳамкорлигида ўтказилган тадбирда айни шу саволлар муҳокама марказида бўлди. “Коррупцияга қарши комплаенс тизимини банк соҳасига татбиқ этишнинг ўзига хос жиҳатлари” мавзусига бағишланган семинарда Марказий банк ходимлари ҳамда тижорат банкларининг раҳбар ва комплаенс-назорат тизимида фаолият юритувчи мутахассислари иштирок этишди.\nТадбирда халқаро ташкилотлар вакиллари сўзга чиқиб, комплаенс-назорат тизимини ташкил этишдаги долзарб масалалар, ушбу тизимни банк соҳасига жорий қилиш жараёнида хорижий тажриба ва халқаро стандартлар йўналишларидаги маърузаларини тақдим қилдилар. Семинар иштирокчилари мавзу юзасидан ўзларини қизиқтирган саволларга жавоб олдилар.


Антимонополия қўмитаси UzIMEI, радарлар ва Ягона имтиҳон маркази бўйича якуний хулоса беради – Газета.uz\nLotinchada На русском языке 18 май 2022, 14:44 Иқтисодиёт\nЎзбекистон Монополияга қарши курашиш қўмитаси раиси Шахрух Шарахметов 16 май куни АОКАда бўлиб ўтган матбуот анжуманида радарларнинг аукционда сотилиши, UzIMEI тизими ҳамда ҳайдовчилик гувоҳномасини олиш учун имтиҳондан ўтказувчи Тошкент имтиҳон маркази юзасидан ўзининг фикрларини билдириб ўтди.\nЖамоатчилик илгари ушбу учта соҳадаги компаниялар фаолияти рақобат тўғрисидаги қонунга қанчалик мос келиши тўғрисидаги масалаларни кўтарганди. 2021 йилда Spot.uz 64-BIT ва Tech Age компаниялари аукционда Тошкентда қарийб барча радар ўрнатиш мумкин бўлган жойларни сотиб олаётгани ҳақида ёзганди.\nДепутат Расул Кушербаев Тошкентдаги ҳайдовчилик гувоҳномасини берувчи Ягона имтиҳон маркази очилишида президент қарори талаблари бузилганини маълум қилганди. Март ойида марказ нархларни кўтариб, буни валюта курси ва бошқа мамлакатлардаги вазият билан изоҳлаганди. Мутахассисларнинг таъкидлашича, марказ муқобили йўқлигига қарамасдан устун мавқега эга компаниялар реестрига киритилмаган.\nUzIMEI тизими бўйича эса АҚШда Delta Telecom International номи остидаги рўйхатдан ўтказилган компания иштирокида ташкил этилган Information Technology Center SIM-карталарнинг ҳар бири учун IMEI-кодни рўйхатдан ўтказиш эвазига 54 минг сўмдан тўловни ундирмоқда. Шунга қарамасдан, ҳукумат вакиллари ҳануз мазкур нархлар қандай шакллангани борасида бирор маълумотни тақдим этишмади.\nАнтимонополия қўмитаси раисининг сўзларига кўра, UzIMEI тизими ва бошқа шунга ўхшаш (айнан — Ягона имтиҳон маркази ва радарлар) масалалари кун тартибида турган «энг долзарб ва мураккаб» масалалар ҳисобланади.\n«Бу умумий гаплар деб ўйламанг. Ҳозир муаммони тушунтиришга ҳаракат қиламан. UzIMEI ва шунга ўхшаш бошқа давлат функцияларини бажариш давлат корхоналари ёки хусусий компанияларга берилганда рақобат қонунига мосми, мос эмасми, деган масала чиқиб келаяпти. Яъни, бу ҳолатни биз рақобат қонуни остида назорат қила оламизми, бизнинг ваколатга кирадими ёки йўқми деган масала», — деди у.\nШахрух Шарахметов UzAuto Motors ва автомобиль бозорини мисол қилиб келтирди ва бу ҳолатда «рақобат тўғрисида» гапириш мумкинлигини айтди.\n«Радар масаласи, UzIMEI ёки [ҳайдовчилик гувоҳномалари учун] имтиҳонларни қабул қилиш — бу тадбиркорлик фаолияти эмас, давлат функциясини бошқа давлат корхонасига ёки хусусий компанияга бериш ҳисобланади. Давлат функцияси тадбиркорлик субъектлари ёки бошқа давлат корхонасига берилганида бу бизнинг ваколатга кирадими ёки йўқми, деган масала турибди», — деди у.\nҚўмита раҳбари методик кенгаш тузилгани ва хизматга олинаётган маблағлар тўғрими йўқми ўрганилиши, умуман шу каби 3−4 та ҳолатга бирданига ечим берилишини маълум қилди.\nУ яна бир бор, рақарлар майдонини аукционда сотиш, UzIMEI тизими ва имтиҳон маркази масалаларида «гап тадбиркорлик фаолияти ҳақида эмас, балки давлатдан рухсатнома олиш жараёни ҳақида кетаётганини» таъкидлади.\nШахрух Шарахметов мазкур масалалар юзасидан Антимонополия қўмитасининг муносабатини билдириш учун 20 кун вақт сўради.\nҚарор талабларини бузиш ва нархларни ошириш айблови: Autodriver Study атрофида нималар бўлмоқда? 24 март 2022, 11:52\n«IMEI керак эмас» деган гаплар ортида ноқонуний бозордан «доля» олиб турганларнинг лоббиси турибди — Шерзод Шерматов 3 феврал 2022, 12:04


Асалари оналик сути | АгроОлам.Uz\nДомой Асаларичилик Асалари оналик сути\nАсалари оналик сути асалари қуртчаларини боқиш ва улардан она ари, ишчи ва эркак ариларни вояга етказиш учун боқувчи асаларилар (ёш ишчи арилар) томонидан ишлаб чиқарилади. Боқувчи арилар аввалига барча қуртчаларни уч кун бир ҳил сут бериб боқишади ва сўнгра она, ишчи ёки эркак арилигига озиқланиш улуши ва кун миқдори ўзгаради. Фақат она асаларининг қуртчасини сут билан тинимсиз боқишда давом этишади. Шу сабабли она ари қуртчасининг вазни биринчи 6 кунликда 2500 мартагача катталашади. Она арининг сут билан боқилиши бутун умир давом этиб бу унга кунига ўз тана вазнидан юқори бўлган 1800-2500 донагача тухум қўйиш имконини беради. Она ари 6 йилгача, ишчи арилардан 12-35 баробар кўп умр кўради. Асалари сути она ари танасида ва айниқса жинсий органларида фавқулодда актив моддалар алмашинувини вужудга келтиради. Шу сабабли охирги вақтда биология ва медитсина соҳаларининг ари сутига бўлган эътибори жуда катта.\nАри сути янгилигида желатинли, қуюқлиги кремга ухшаш массага эга. Очиқ ҳавода ранги аввалига оқиш ярим шаффоф кийин сут оқишликдан сариқ рангга сўнгра эса тўқ малла рангга ўзгаради. Кимёвий таркиби ҳозирги кунгача тўлиқ ўрганилмаган. Мустақил тадқиқотларнинг маълумот беришича ари сути таркибида 65-69% сув, 14-18% оқсиллар, 2-6% липидлар, 9-18% углеводлар ва 1-2% минерал моддалар бор. Булардан ташқари ари сути таркибида Б1, Б2, Б6, ПП витаминлари, пантотеник кислотаси, биотин, инозитол, фолий кислотаси, эргостерол, шунингдек жинсий безлар функсиясини фаоллаштирадиган гонадотропик гормон мавжуд. Асалари оналик сутида бир неча турдаги микроб ва вирусларга қарши жуда яхши ҳимоя воситаси ҳамдир.\nАсалари оналик сутининг олиш учун ветеринария-санитария қоидаларига мос махсус хона-лаборатория керак бўлади. Шуни олдиндан билинки бу иш ўзига хос меҳнат талабли иш ҳисобланади. Кўпчилик ҳаваскор асаларичилар асосан асал ишлаб чиқаришга кўпроқ эътибор беришади. Бунинг асосий сабабларидан бири ҳаммада ҳам етарлича шарт-шароит ва малака етишмаслигидир. Иккинчи асосий сабаби бу маҳсулотга бўлган талабнинг озлиги ва маҳсулот тез айниши энг катта сабаблардан десак муболаға бўлмайди.\nБизга маълумки асаларилар ўз уруғини/қуртчаларини оналик сути билан боқишади ва она ари қуртчасига эса энг кўп сут берилади. Шу сабабли она ари учун махсус ясалган катакчалардан фойдаланиш мақсадга мувофиқдир. Асалари сутини кўп миқдорда йиғиш учун унинг уясини етимлантириш услуби орқали яхши натижа олинади. Бу усул билан асалариларнинг турига қараб, мисол учун кавказ асалариларидан бир мартада 50-60 дона оналик катакчалари олиш мумкин.\nАсалари оналик сути олиш учун аввало танланган тарбиячи уяни она арисидан ажратиб олинади. Яна бир усули кучли уя танланиб иккига, кучли ва кучсиз қисмларга бўлинади ва она ари кучсиз қисм билан қолдирилади. Бунда озуқага ҳам эътибор бериш муҳим. Етимлантирилган уяда кўпроқ қадоқланган уруғли ром, бир неча озуқали ром ва бир дона янги уруғли ромдан қолдириш мақсадга мувофиқ. Чунки қадоқланган уруғли ромлар кейинчалик боқувчилар сонини кўпайишига олиб келади. Орадан 5-6 соат ўтгандан кийин етимлантирилган уянинг ўртасига махсус оналик катакчаларга ёш қуртчалар жойланган 2 дона ром жойлаштирамиз.\nАсаларилар уяга қўйилган махсус катакчаларни 4 сутка давомида тўлдиришади ва 4-5 суткаларда махсус ромлар йиғиб олиниши мумкин. Бу жараённи бир неча марта 1 ойдан кўп бўлмаган муддатда такрорлаш мумкин.\nБаъзи адабиётларда бу жараён 6-8 кун деб ҳам айтилган. Бизни тажрибамиздан келиб чиқиб шуни айтиш муҳимки, бу ҳолат асалариларнинг сонига, озуқа миқдорига, асаларининг турига ва бир қанча бошқа факторларга боғлиқ. Ҳар бир асаларичи ўз асалариларини яхши тушуниши жуда ҳам мақсадга мувофиқдир. Мисол учун махсус ромларни эрта йиғиб олиш катакчаларда кам миқдорда оналик сути тўпланишига ва аксинча кеч йиғилганда қуртча сутни бир қисмини еб қўйган бўлиши мумкин. Шу сабабли ҳар бир асаларичи тажрибаси ва вазиятидан келиб чиққан ҳолда неча кунда ҳосилни йиғишини ўзи белгилайди.\nКиенчалик фойдаланилган уяни янги она чиқариш йўли билан ёки аввалдан бўлинган уяга она арисини вақтинчалик ҳимоялаш орқали қўшиб юбориш мумкин.\nЮқорида айтганимиздек олдиндан тайёрланган санитария қоидаларига мос бўлган хонада оналик сутини йиғиш амалга оширилади. Аввалига қўллар ва барча фойдаланиладиган асбоблар спирт билан дезинфексияланади. Олиб келинган сутли катакчалардаги қуртчалар олиб ташланади.\nАсалари оналик сути очиқ ҳавода ўзининг фойдали хусусиятини юқотиши сабабли катакчаларда сақлаш мақсадга мувофиқдир. Маҳсулот уядан ташқарида 10-15 дақиқадан сўнг сифатини йўқота бошлайди. Сақлаш учун асалари сути табиий ҳолда-катакчаларида махсус герметик контейнерга жойланади ва совитгичда 1.5-2C даражада йил давомида сақлаш мумкин. Сақлашнинг яна бошқа усулида асалари сути шиша колбачага йиғиб олинади ва ҳаво кирмайдиган қилиб мум билан муҳрлаб маҳкамланади. Яна бошқа сақлаш усулида сут асал ёки спирт билан аралаштирилади. Аммо бу икки ҳолатда маҳсулотни узоқ сақлаб бўлмайди.\nАсалари сутидан “апилак”(биогеник стимулятор, ресторатив таъсирга эга дори) ва бир қанча касалликларга даво бўладиган бошқа препаратлар ишлаб чиқарилади. Асалари сути моддалар алмашинувини яхшилайди, семириб ёки озиб кетишга қарши қўлланилади, инсон танасини юқумли касалликларга қаршилигини кучайтиради, эндокрен безлари фаолиятини яхшилайди, атероскероз ва юрак қон томирлари етишмовчилигини даволашда яхши тасир кўрсатади.\nАсалари сутининг кўп қиррали хусусиятини ва инсон организмининг турли тизимларига турлича таъсири сабабли ушбу препарат фақат врач тавсияси билан қабул қилиниши шарт.